Keluarga sejahtera pencetus jiwa merdeka

Menurut Profesor Dr Ahmad Zaki Engku Alwi dalam Berita Harian pada 30 Ogos 2019, jiwa merdeka bukan sahaja sebagai kebebasan individu daripada cengkaman politik dan penjajahan luar, bahkan juga bebasnya jiwa seseorang dari segi fikiran dan akalnya.

Ia merangkumi cara berfikir, menilai dan bertindak dalam diri seseorang itu. Individu yang benar-benar merdeka adalah individu yang memiliki pemikiran yang sihat dan bebas daripada pengaruh-pengaruh haiwani dalam bentuk dorongan hawa nafsu dan sifat-sifat buruk yang sentiasa menarik manusia ke jurang kemusnahan.

Beliau juga menyatakan bahawa kemerdekaan sebenar adalah apabila seseorang itu hanya tunduk dan terikat kepada Tuhan yang Maha Agung dan membebaskan dirinya daripada ikatan-ikatan keduniaan dan kemanusiaan yang membelenggu keharmonian ikatannya dengan Tuhan.

Ikatan dengan Tuhan penting kerana ia mempunyai nilai-nilai baik yang memberi pedoman. Apabila seseorang individu menjaga ikatannya dengan Tuhan, sekali gus telah menjaga diri, hati dan pemikirannya daripada sebarang ancaman asing termasuk penggunaan teknologi yang mampu menyebabkan permusuhan dan perpecahan kaum.

Malaysia akan meraikan Hari Kemerdekaan yang ke-64 pada tahun ini dan sepatutnya kematangan telah dapat dipaparkan dari sudut kepesatan pembangunannya dan juga perkembangan sahsiah rakyatnya dan kestabilan pentadbirannya.

Malang sekali, kemerdekaan negara ini dinodai oleh oleh jiwa-jiwa yang tidak merdeka seperti mereka yang terikat dengan perasaan tamak akan mengaut keuntungan peribadi, menjadikan rasuah berleluasa di setiap peringkat kehidupan manusia dan perebutan kuasa antara pemimpin tanpa memikirkan nasib rakyat yang sepatutnya mereka bela.

Betapa malunya Bapa Kemerdekaan Tunku Abdul Rahman sekiranya masih hidup melihat akan apa yang sedang berlaku di negara kita kini.

Kita sedang berada dalam suasana di mana rakyat dikumandangkan dengan lagu-lagu kemerdekaan dan kibaran jalur gemilang bagi menaikkan semangat merdeka tetapi telah ia telah dicemari dengan kemelut politik yang sungguh memalukan negara ini. Di manakah silapnya?

Seharusnya Malaysia sebagai satu negara yang mempunyai beberapa ciri kepelbagaian penduduknya seperti pelbagai kaum, agama, bahasa dan tradisi, ia dapat mencambahkan keunikan yang dapat dicemburui oleh negara lain. Sifat majmuk ialah realiti yang sepatutnya direnung dan dihayati dan diraikan bersama oleh semua rakyat Malaysia.

Ditegaskan dalam al-Quran (Surah al-Hujurat ayat 13) yang bermaksud:

“Wahai umat manusia, sesungguhnya Kami menciptakan kamu daripada lelaki dan perempuan serta Kami menjadikan kamu pelbagai bangsa dan suku supaya kamu berkenal-kenalan (dan beramah mesra antara satu sama lain). Sesungguhnya semulia-mulia kamu di sisi Allah ialah orang yang lebih takwanya antara kamu. Sesungguhnya Allah Maha Mengetahui lagi Maha Mendalam Pengetahuan-Nya (akan keadaan dan amalan kamu).”

Ayat ini menjelaskan bahawa manusia boleh hidup dalam kepelbagaian dengan cara yang aman dan harmoni tidak kira dalam apa jua bangsa, bahasa dan agama.

Manusia boleh saling bertukar pandangan serta pengalaman sekali gus memupuk perpaduan jitu melalui perhiasan moral dan akhlak yang terpuji. Ini hanya dapat direalisasikan oleh rakyat yang betul-betul memiliki jiwa merdeka yang sebenar dan pastinya berasa bangga menjadi anak Malaysia.

Demi menggapai jiwa merdeka dan dapat menjalin perpaduan sesama insan di Malaysia ini, peranan keluarga yang sejahtera adalah amat penting. Keluarga sejahtera yang menghidupkan rumah mereka yang didasari kepercayaan agama yang kukuh pastinya terdidik dengan nilai-nilai yang baik dalam diri.

Sebagai satu unit kecil dalam masyarakat, keluarga mencernakan pertumbuhan individu-individu yang sihat jasad, mental dan emosi yang dapat mewarnai kehidupan masyarakat tersebut.

Pemimpin keluarga perlu memainkan peranan yang penting dalam menyediakan keperluan asas, mendidik, memastikan keselamatan, memberikan kasih sayang sepenuhnya dan melaksanakan tanggungjawab kepada semua ahli keluarganya.

Semua ahli keluarga pula, baik lelaki mahupun wanita mempunyai tanggungjawab bersama bagi menghasilkan peribadi yang mampu membuat pilihan yang baik, mempunyai hak bersuara untuk memberi pandangan dan hujah dalam apa jua situasi dan tiada rasa gentar mahupun gugup untuk membentangkan buah fikiran sendiri.

Keluarga yang menjaga hak setiap ahlinya pasti menimbulkan kedamaian dalam diri seseorang dan ia sekali gus membentuk kemerdekaan jiwa individu.

Kegagalan memahami konsep asas kesejahteraan keluarga boleh menimbulkan implikasi yang negatif seperti permusuhan, pergaduhan, kebencian dan seterusnya membawa kepada perpisahan dan perceraian. Akibatnya, masyarakat terkesan dan mengundang kepada kepincangan masyarakat dan negara kita yang majmuk ini.

Pendeta Agung Za’ba pula mencirikan konsep merdeka sebagai kebebasan minda dan jiwa yang dipupuk menerusi pembinaan jati diri yang dibentuk oleh empat aspek utama: agama, bahasa, pendidikan dan sikap (akhlak). Aspek terpenting antara keempat-empat itu sudah tentulah agama.

Menurut Za’ba, hanya dengan agama sahajalah jiwa manusia akan mengecapi kemerdekaan yang sebenar. Sekali lagi keluarga yang sejahtera pasti dapat memainkan peranan dalam mendidik individu ini dengan pegangan agama yang teguh seawal pembentukan mereka dari dalam rahim ibunya.

Menurut Islam, kedatangan Nabi Muhammad SAW sebagai nabi yang diutus oleh Allah SWT juga telah membawa kemerdekaan terhadap hamba-hamba yang lemah dan ditindas kerana kekolotan fikiran manusia yang jahil dalam agama.

Dengan bertauhid dan sentiasa mengamalkan suruhan-Nya, Islam membebaskan jasad dan akal manusia daripada belenggu duniawi yang sempit dan fana.

Begitu juga ajaran dalam agama-agama lain di Malaysia amat menitikberatkan sifat toleransi dan kasih sayang, sifat yang mengunjurkan kepada kedamaian dan keharmonian hidup, bantu membantu dan patuh kepada hukum dan peraturan Tuhan.

Kata-kata hikmah Confucius, “Dalam sebuah negara yang pemerintahannya bagus, kemiskinan adalah sesuatu yang memalukan tetapi dalam sebuah negara yang pemerintahannya buruk, kekayaan adalah sesuatu yang memalukan” akan amat mengesani jiwa yang merdeka.

Intihanya, manusia yang benar-benar mempunyai kepercayaan teguh kepada Tuhan tidak akan pernah berasa takut dan resah ke atas apa pun kecuali kepada Tuhannya.

Oleh kerana itu, agar diri dapat meraih jiwa merdeka, maka sesiapa pun hendaknya memperbaiki hubungan dengan Tuhannya kerana sikap itu hanya boleh dibangunkan oleh dirinya sendiri, seterusnya dapat diserapkan ke dalam keluarganya dan akhirnya ke dalam masyarakat dan negaranya.

Dr Sabariah Baharun
Timbalan Ketua Wanita IKRAM
Ahli Kumpulan Fokus Keluarga Utuh
Pertubuhan IKRAM Malaysia

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Islamophobes: An outlook of the West

Ridiculing Prophet Muhammad (pbuh), misquoting Islamic texts, attacking Quranic narratives, to an extremity of making fun of Almighty God, have been a common practice, particularly in social media platforms.

In social media, brazenly, there are irresponsible individuals, who tore down pages of the Holy Quran, step on it, and burned it intentionally to provoke Muslims.

How did it eventually root down to this?

It is due to Islamodium that has been actively raised by cunning individuals in the West, to justify a series of violences against Muslims. Misconceptions and misleading information and content through easy access from anti-Islam websites, have bombarded the Muslims with many made up ‘controversial’ subjects.

Many sinister claims are made which can be generalised to specific.

An easy means to attack Islam is to link the religion of peace to violence and barbarity.

Although we can hardly address any violation in the Holy Quran, an argument of the Quran supporting such an idea will eventually base on the so-called cherry-picking of ‘Sword Verse’ (Fun fact: we can never trace a single utterance of the word ‘sword’ in the Quran).

Such is associated with Chapter of At-Tawbah verse 5, which reads:

“And when the sacred months have passed, then kill the polytheists wherever you find them and capture them and besiege them and sit in wait for them at every place of ambush..”

At a single glimpse, it is easy for us to fall into such an ideal narrative of the Orientalists.

However, why don’t they read the full text of the verse and the verse after it, which gives the full context and justice to them (the verses)?

“But if they should repent, establish prayer, and give zakah, let them [go] on their way. Indeed, Allah is Forgiving and Merciful.” (9:5)

“And if any one of the polytheists seeks your protection, then grant him protection so that he may hear the words of Allah. Then deliver him to his place of safety. That is because they are people who do not know.” (9:6)

Even if we fall into their deceptive argument, it is still questionable. Say Muslims are to slay as they cherry-pick, we can pinpoint, “where are then, the rest 1.7 billion of Muslims who unquestionably adhere to the Holy Scripture? Even the Holy Quran itself is memorised by kids as early as three years old. Why aren’t they waging war as presumed?”

In a nutshell, picking verses out of context, being deceptive and dishonest are the only ‘weapons’ these individuals possess against the perfect ‘deen’. Muslims therefore have to step up to the game and deal with any form of provocations rationally, not emotionally. ***

Mohammad Danial Jeffri Amran, Presiden of Quranic Youth Club 19/20, International Islamic University Malaysia

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


AQSA TO GAZA 17 (A2G17): Misi Akademia ke Gaza

AQSA  SYARIF yang secara berterusan menganjurkan pelbagai aktiviti, kempen  dan kutipan dana kemanusiaan untuk Palestin semakin mendapat kepercayaan  badan-badan korporat dan agensi-agensi kerajaan. Melalui perkongsian  pintar dengan UTM, UPM dan UNITEN, Aqsa Syarif telah memulakan inisiatif  memberikan biasiswa keada pensyarah di Universiti Islam Gaza untuk  menyambung belajar di universiti-universiti di Malaysia selain biasiswa  yang turut ditawarkan oleh beberapa universiti tempatan kepada rakyat  Palestin.

Aqsa Syarif telah menjalin kerjasama dengan beberapa  universiti tempatan serta Persatuan Saintis Islam Malaysia (PERINTIS) di  dalam usaha memperkasakan sumbangan di dalam sektor pendidikan di  Palestin.

MISI A2G17 – Misi Akademia Ke Gaza yang bertolak pada   21 Jun 2013 di KLIA akan berada selama lima hari di Gaza adalah lanjutan  dari 16 Misi kemanusiaan Aqsa Syarif sebelum ini dan usaha-usaha  kerjasama dengan IPT-IPT dan NGO-NGO di Gaza.

Misi Akademik ke Gaza (A2G17) yang turut disertai wakil PERINTIS bertujuan untuk meningkatkan  bantuan Aqsa Syarif di dalam sektor pendidikan di Gaza.  Selain itu  penyertaan PERINTIS adalah untuk meneroka peluang kerjasama penyelidikan  dan bantuan kepakaran yang akan dijalin di antara saintis di Gaza  dengan saintis di Malaysia.

PERINTIS diwakili oleh Prof  Madya Dr Badlishah Sham bin Baharin yanag juga pensyarah di Universiti  Putera Malaysia (UPM) dan Prof Madya Dr  Norita bt Norwawi yang juga  pensyarah Universiti Sains Islam Malaysia (USIM). Manakala Aqsa Syarif  di sertai oleh Prof Madya Dr Mohd Zin Kandar yang juga Pensyarah di  Universiti Teknologi Malaysia (UTM) dan En Hamiludin Darus.

Bersempena misi A2G17 ini (misi ke 17 Aqsa Syarif ke Gaza), Aqsa Syarif Berhad dengan ini memaklumkan bahawa semenjak 2010, sejumlah RM16.5 juta telah dapat disalurkan ke Palestin  melalui lebih 60 projek-projek kemanusiaan yang merangkumi sektor makanan, kesihatan, pendidikan dan sosio-ekonomi. Sebanyak 23 projek yang nilainya RM3.785 juta (23%) adalah peruntukan projek-projek berkaitan pendidikan untuk rakyat Palestin. Sumbangan di sektor pendidikan yang disalurkan  Aqsa Syarif merangkumi projek pembangunan (tadika, komuniti, sekolah dan  Universiti), pentadbiran dan biasiswa untuk pelajar-pelajar Palestin  melanjutkan pelajaran di peringkat kolej dan universiti di Palestin dan  di Malaysia.

Bersempena Misi Akedemik ke Gaza ini, para  delegasi Malaysia akan melawat beberapa projek yang sedang berjalan dan  baru yang disumbangkan rakyat Malaysia. Aqsa Syarif juga akan menanda  tangani beberapa dokumen persefahaman (MoU) projek-projek baru dan  membuat serahan bantuan untuk projek-projek bantuan baru yang berjumlah RM1.08 juta iaitu sumbangan penyiapan pembinaan dewan kuliah dan masjid di  Universiti Al-Aqsa Gaza, menaiktaraf makmal perubatan di Universiti  College of Applied Science (UCAS) Gaza, sumbangan biasiswa kepada 10  pelajar Islamic University of Gaza (IUG) dan 10 pelajar UCAS, bantuan  pembinaan bangunan baru sekolah Agsan Wa Afnan di Beithlahya dan bantuan  kelengkapan makmal sains di sekolah anak-anak yatim As-Solah dan  Sekolah Khadijah di Gaza.

Penyertaan oleh beberapa wakil  IPTA dan IPTS serta PERINTIS Insya Allah akan memberi peluang  cendikiawan Malaysia memberikan sumbangan yang bermakna kepada  pembangunan modal insan rakyat Palestin khususnya dan dan akan  meletakkan ahli akademik dan saintis di Malaysia memberi sumbangan  berkesan di dalam membela naib rakyat Palestin serta ummah  keseluruhannya.

Aqsa Syarif menyeru orang ramai agar terus  menghulurkan sumbangan tabung kemanusiaan Palestin ke akaun Maybank  Islamic 551575004299 atau Bank Islam 12092010034904.

Aqsa  Syarif juga mengucapkan jutaan terima kasih kepada para penyumbang serta  semua pihak, khusunya para pihak  media yang sentiasa memberikan  kerjasama padu di atas usaha-usaha murni Aqsa Syarif.

Professor Madya Dr Hafidzi Mohd Noor

(Sumbangan Palestin; Maybank 551575004299 atau Bank Islam 12092010034904)

a. Muhammad Aiman Mohd Zin (Pegawai Perhubungan Aqsa Syarif) : 013-2213427

b. Dr. Hafidzi Mohd Noor (Pengerusi Aqsa Syarif) : 019-3344009

c. Prof. Madya Mohd Zin Kandar ( Sekretariat Misi A2G17) :019-7342539


Sesi Persekolahan Kembali Bermula Januari Pada 2026

KUALA LUMPUR – Sesi persekolahan akan kembali dimulakan pada Januari bermula 2026, umum Menteri Pendidikan, Fadhlina Sidek.

Beliau berkata, Kementerian Pendidikan (KPM) juga merancang untuk diawalkan permulaan kalendar akademik sesi 2024/2025 kepada Februari 2025.

“KPM telah meneliti cadangan untuk mengembalikan semula kalendar akademik persekolahan bermula pada Januari seperti sebelum ini…berharap dengan pengumuman ini, aspek kewangan dan ekonomi dapat dirancang mulai sekarang oleh semua pihak yang terlibat.”

“Secara tidak langsung perancangan cuti keluarga, kenduri-kendara dan cuti guru seperti yang telah diumumkan dalam 10 prakasa sempena sambutan Hari Guru dapat diatur berdasarkan kalendar akademik persekolahan ini yang akan diwartakan,” katanya pada sesi soal jawab di Dewan Rakyat hari ini.

Beliau menjawab soalan Aminolhuda Hasssan (PH-Sri Gading) yang ingin tahu bilakah sesi akademik persekolahan dapat dimulakan pada Januari seperti lazimnya sebelum penularan Covid-19.

Mengulas lanjut, Fadhlina berkata, pihaknya sedang melihat kepada keperluan dan kesesuaian penyediaan kalendar akademik persekolahan bagi memastikan proses pengajaran dan pembelajaran dapat dilaksanakan secara optimum dan memenuhi jumlah 190 hari persekolahan yang diperlukan dalam setahun.

“KPM juga telah melakukan penjajaran kepada jadual peperiksaan awam supaya ia selari dengan perubahan kalendar akademik persekolahan,” katanya.

Menurutnya, sebarang perubahan kepada kalendar akademik persekolahan perlu mengambil kira faktor ekonomi setempat, kejadian banjir pada hujung tahun selain memastikan ia tidak mengganggu jadual peperiksaan awam seperti Sijil Pelajaran Malaysia (SPM), Sijil Tinggi Persekolahan Malaysia (STPM) dan Sijil Tinggi Agama Malaysia (STAM).

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Pembebasan Palestin perlu berstrategi – Tun M

“Kami memberi maklumbalas kepada saranan Tun dengan mengemas kini maklumat penglibatan MyCARE dalam badan gabungan Freedom Flotilla Coalition (FFC) yang berpengkalan di Eropah dan juga input yang disampaikan oleh Prof Dr Nazari Ismail dari BDS Malaysia tentang gerakan sivil yang berlaku di peringkat antarabangsa,” ujar Pengerusi MyCARE, Dr Hafidzi Mohd Noor.

Beliau mengharapkan penglibatan yang mengambil kira langkah-langkah strategik yang menggabungkan inisiatif-inisiatif global ini akan membuahkan natijah yang besar dan berkesan untuk perjuangan Palestin.

“Kami meletakkan harapan yang tinggi kepada kerajaan Malaysia untuk terus menerajui isu Palestin dan memainkan peranan yang instrumental dalam forum PBB bagi memperjuangkan hak rakyat Palestin sebagaimana yang telah dilakukan selama ini.”

Dalam perkembangan berkaitan, Tun M telah menyatakan sokongan kepada MyCARE dan para peserta flotila dan mendoakan objektif misi tercapai.

“Tun bukanlah orang asing dalam isu Palestin,” kata Dr Hafidzi.

Tambahnya lagi, Tun M adalah seorang pemimpin yang tegas dan beliau memang dikenali dalam forum antarabangsa sebagai suara bagi rakyat Palestin yang tertindas dengan mengecam Zionis Israel dalam ucapan dan kenyataannya.

“Israel terang-terangan membuat kenyataan yang menyifatkan Tun M sebagai anti Semitik, ketika beliau mengepalai kemenangan dalam PRU14 dan dilantik menjadi Perdana Menteri.”

Dalam pada itu, Dr Hafidzi memberitahu bahawa Tun adalah Pengerusi PGPF (Perdana Global Peace Foundation) dan menaja sebuah kapal Rachel Corrie untuk memecahkan kepungan ke atas Gaza seiring dengan Freedom Flotilla yang diterajui oleh kapal induk Mavi Marmara pada tahun 2010.

Dr Hafidzi turut merakamkan penghargaan kepada Tun M yang sudi menerima kunjungan delegasinya untuk berkongsi buah fikiran yang bernas dan menyatakan sokongan kepada peserta peserta yang terlibat dalam Flotilla “For a Just Future of Palestine.”

Sebelumnya delegasi mendengar beberapa pandangan dan buah fikiran Tun M tentang isu Gaza dan Palestin amnya.

Beliau menggariskan beberapa prinsip antaranya, perjuangan untuk mengangkat kepungan ke atas Gaza dan pembebasan Palestin secara keseluruhan perlulah berstrategi.

Beliau juga turut menyesali tindakan-tindakan keganasan yang dilakukan oleh kelompok pengganas yang memberikan imej buruk kepada umat Islam yang boleh menjejaskan perjuangan rakyat Palestin (meskipun tindakan keganasan itu tidak ada kaitan lansung dengan perjuangan pembebasan Palestin).

Dalam pertemuan tersebut, beliau turut menyentuh tentang peranan US yang sentiasa menyokong Israel dan menghalang persidangan PBB untuk mencari jalan penyelesaian yang adil dan tuntas kepada rakyat Palestin.


Kestabilan: Pelaburan Suku Pertama 2023 Naik 60%

KUALA LUMPUR – Kestabilan politik dan dasar ekonomi yang jelas dan menyakinkan telah menarik pelaburan ke dalam pelbagai sektor ekonomi yang lebih rancak pada suku pertama 2023, kata Perdana Menteri, Dato’ Seri Anwar Ibrahim.

Anwar yang juga Menteri Kewangan berkata, pelaburan yang diluluskan bagi suku pertama 2023 adalah berjumlah RM71.4 bilion iaitu peningkatan 60 peratus daripada suku pertama 2022 yang mencatatkan RM44.7 bilion.

“Saya rasa kestabilan politik itu sesuatu yang menyakinkan sehinggakan pelaburan lebih rancak sekarang daripada dulu, (apa) yang penting bukan sekadar pengumuman dan Memorandum Persefahaman (MoU) tetapi pelaksanaannya.”

“Ini sepertimana pelaburan daripada Tesla dalam kenderaan elektrik (EV), Amazon Web Services (AWS) bernilai RM25.5 bilion menjelang tahun 2037, Rongsheng Petro Chemical dan Geely sebagai permulaan,” katanya dalam sesi soal jawab di Dewan Rakyat pada Isnin.

Beliau berkata demikian bagi menjawab soalan tambahan Datuk Seri Hamzah Zainudin (PN-Larut) dan Lim Guan Eng (PH-Bagan) mengenai keyakinan pelabur dan dasar ekonomi utama Malaysia.

Anwar berkata, jika dasar ekonomi negara mengelirukan, maka pertumbuhan Malaysia tidak akan dapat mengatasi pertumbuhan Indonesia, Vietnam dan China.

Ekonomi Malaysia mencatatkan pertumbuhan 5.6 peratus pada suku pertama 2023, lebih baik berbanding negara serantau seperti Indonesia (5.0 peratus), China (4.5 peratus) dan Vietnam (3.3 peratus).

Pertumbuhan itu juga adalah lebih kukuh berbanding unjuran Bank Negara Malaysia (BNM) untuk 2023 iaitu 4.0 peratus hingga 5.0 peratus, katanya.

“Kalau dasar (kita) celaru, tidak mungkin pelaburan datang dan pelaburan ini serius sebab sebulan selepas ke China, Geely datang bukan saja melancarkan Proton tapi juga mencadangkan supaya disegerakan projek Lembah Teknologi Tinggi Automotif (AHTV) di Proton City, Tanjong Malim,” katanya.

Anwar berkata, keyakinan terhadap pengurusan ekonomi kerajaan juga terbukti apabila agensi penarafan kredit Fitch (Februari 2023) dan Moody’s (April 2023) mengekalkan penarafan kredit Malaysia.

Sementara itu mengenai 1Malaysia Development Bhd (1MDB), beliau berkata, penyelesaian dengan pihak International Petroleum Investment Company (IPIC) melibatkan US$1.8 bilion akan diteruskan.

“Seperti semua tahu Putera Mahkota Abu Dhabi (Sheikh Khaled bin Mohamed bin Zayed Al Nahyan) hadir (di Malaysia) sekarang untuk meneruskan langkah-langkah perbincangan termasuk pelaburan,” katanya.

Beliau berkata, penyelesaian 1MDB adalah antara usaha kerajaan dalam melaksanakan pembaharuan tata kelola yang menghasilkan kemajuan positif.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Dr Fauziah dianugerahkan Tokoh Serikandi Khaulah al-Azwar

Beliau menerima anugerah tersebut beserta wang tunai RM5,000 untuk MyCARE dalam program anjuran Kerajaan Negeri Terengganu bersama MyCARE Terengganu dan Unit Korporat PSUK Terengganu di Stadium Tertutup Gong Badak pada Ahad lalu.

“Anugerah itu adalah sebagai penghargaan di atas keberanian anak jati Terengganu dan Ahli Lembaga Pemegang Amanah Humanitarian Care Malaysia (MyCARE) itu mengambil risiko menyertai misi kemanusiaan di Gaza.

“Beliau menjadi satu kebanggaan dan ikon buat Negeri Terengganu kerana beliau mencabar kelaziman (kebiasaan), menjadi wakil tunggal Malaysia dan Asia yang sangat berani dan sanggup mengambil risiko dalam menjayakan misi kemanusiaan ke Gaza,” ujar Ahmad Razif.

Ucapan MB Terengganu, perkongsian Dr Fauziah dan pelancaran Tabung #GiveHope

Menurutnya lagi, Dr Fauziah wajar dinobatkan sebagai wirawati dan ikon atas keberaniannya dan semangat juangnya yang tinggi dan kerajaan negeri amat berharap lebih ramai anak muda tampil untuk menjadi sukarelawan dalam mempertahankan agama, bangsa dan negara.

Tambah Ahmad Razif, kerajaan negeri turut bersetuju memberikan sumbangan RM50,000 bagi menyokong usaha Dr Fauziah yang berjuang membela nasib kanak-kanak dan wanita di seluruh dunia.

“Saya berterima kasih kepada kerajaan negeri yang mengiktiraf usaha dilakukan ini walaupun sebelumnya misi yang dijalankan ini tidak dapat diteruskan, namun kami tidak patah semangat untuk melakukannya lagi,” kata Dr Fauziah.

Tambah beliau yang juga aktivis dan doktor perubatan negara yang mengikuti misi Women’s Boat To Gaza dengan pelayaran kapal Zaytouna-Oliva, kumpulannya, Freedom Flotilla Coalition akan meneruskan misi selagi kepungan ke atas Gaza tidak dipecahkan.

“Pada Mei tahun depan, kami akan adakan perjumpaan di Stockholm, Sweden untuk merancang misi seterusnya,” ujarnya.

Dalam pada itu, Ahmad Razif turut melancarkan Tabung #GiveHope peringkat Terengganu dan juga Rose2Rose cawangan Terengganu.

Turut hadir dalam majlis tersebut, Professor Dato’ Dr Nor Aieni Mokhtar, Naib Canselor Universiti Malaysia Terengganu (UMT).


Himpunan Bersih 4: Pernyataan Bantahan Rakyat Terhadap Kezaliman Dan Kemungkaran

Himpunan Bersih 4 akan diadakan dalam masa empat hari lagi.

Himpunan kali ini mempunyai lima tuntutan:

Pertubuhan IKRAM Malaysia (IKRAM) ingin mengajak ahli-ahlinya serta seluruh rakyat Malaysia tanpa mengira kaum dan agama untuk turut serta bagi menjayakan perhimpunan aman rakyat ini.

Perhimpunan aman rakyat ini adalah salah satu cara bagi menyatakan bantahan rakyat dalam sistem demokrasi yang diamalkan dalam negara kita ini. Hak untuk berhimpun telah dijamin dalam Perkara 10 Perlembagaan Persekutuan serta Akta Perhimpunan Aman 2012.

Akhir-akhir ini, negara kita telah dilanda dengan pelbagai kezaliman dan kemungkaran termasuk salah guna kuasa dan wang. Para pemimpin dan penjawat awam telah berusaha dengan pelbagai cara bagi membanteras kezaliman dan kemungkaran ini.

Sekarang, tiba pula giliran rakyat bagi menyatakan bantahan terhadap kezaliman dan kemungkaran ini dengan sama-sama menyertai perhimpunan aman ini. Dalam sejarah negara ini, beberapa perubahan telah dapat dicapai melalui perhimpunan aman termasuklah perhimpunan bagi membantah Malayan Union pada tahun 1946.

Para peserta perhimpunan diingatkan agar beradab dan berdisiplin, dan mematuhi segala arahan pihak penganjur serta mengelakkan melakukan sebarang keganasan atau kebiadaban. Bagi yang beragama Islam, segala tuntutan Islam termasuk solat fardu hendaklah dipenuhi.

Moga perhimpunan ini akan membantu usaha bagi membanteras kezaliman dan kemungkaran dalam negara.

Moga keadilan dan kebenaran dapat ditegakkan.

Nahar Md NorSetiausaha AgungPertubuhan IKRAM Malaysia

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Vaksinasi: Rakyat UAE dibenar melancong ke luar negara

Jumlah negara yang bersedia menerima pelancong dari Emiriah Arab Bersatu (UAE) tanpa perlu menjalani kuarantin meningkat menjadi 19 setelah Sepanyol mengumumkan pembukaan sempadannya untuk pengunjung antarabangsa.

Menurut Emirates News Agency (WAM), pelancong dan penduduk UAE yang merancang untuk percutian musim panas mereka kini dapat memilih lebih 30 bandar di 19 buah negara.

Sehingga Julai depan, Emirates Airlines akan mengendalikan lebih 280 penerbangan seminggu dari Dubai ke bandar-bandar di Eropah, Amerika Syarikat, Timur Tengah, Afrika dan pulau-pulau pelancongan popular yang lain.

Selain itu, Sepanyol adalah negara Eropah terbaru yang menyambut kedatangan pelancong bermula pada 7 Jun dengan syarat telah menerima vaksin penuh sekurang-kurangnya 14 hari sebelum tarikh perjalanan, atau mereka dapat menunjukkan keputusan negatif untuk ujian saringan Covid-19 yang dilakukan 48 jam sebelum ketibaan.

Pelancong perlu menunjukkan sijil vaksinasi semasa ketibaan dan telah menerima vaksin yang dibenarkan oleh Agensi Ubat Eropah, atau salah satu vaksin dalam senarai penggunaan kecemasan WHO termasuk Pfizer/BioNTech, Sinopharm dan AstraZeneca/Oxford.

Kanak-kanak yang tidak divaksin di bawah usia 6 tahun dibenarkan masuk bersama ibu bapa yang diberi vaksin, dan kanak-kanak yang berusia di atas 6 tahun perlu menunjukkan hasil ujian PCR negatif, dan pelancong antarabangsa juga perlu mengisi borang pemantauan kesihatan dalam talian FCS sebelum ketibaan.

Emirates pada masa ini mengendalikan lima penerbangan seminggu ke Madrid dan empat penerbangan seminggu ke Barcelona, dan merancang untuk menambah lagi penerbangan apabila permintaan untuk perjalanan semakin meningkat.

Manakala Etihad Airways, syarikat penerbangan nasional UAE akan melancarkan dua penerbangan mingguan ke bandar Malaga di selatan Sepanyol antara bulan Julai dan September 2021 menaiki pesawat Boeing 787-9 Dreamliner, yang menawarkan pilihan tempat duduk ekonomi yang luas.

Perkhidmatan ini akan memberikan pilihan perjalanan yang lebih besar dan lebih lancar bagi pelancong dalam perjalanan santai antara UAE dan Sepanyol, dengan perkhidmatan Etihad ke tiga destinasi iaitu Barcelona, Madrid dan Malaga.

Dalam perkembangan berkaitan, Etihad Airways juga mengumumkan pelancaran penerbangan bermusim ke pulau-pulau Greece yang terkenal, Mykonos dan Santorini.

Etihad Airways akan mengendalikan penerbangannya ke Mykonos antara 8 Julai dan 11 September 2021, serta ke Santorini antara 9 Julai dan 12 September 2021, dengan dua penerbangan mingguan ke setiap destinasi dengan Airbus A320.

Dengan pelancaran koridor perjalanan yang selamat antara UAE dan Greece, pelancong yang menerima vaksin Covid-19 akan mempunyai lebih banyak pilihan untuk melakukan perjalanan tanpa memerlukan kuarantin.

Penerbangan ke Mykonos dan Santorini memakan masa tidak lebih empat setengah jam, melengkapkan lagi perkhidmatan penerbangan sedia ada ke Athens, menurut Etihad.

Emirates Airlines juga terus mempertingkatkan operasinya dengan permintaan yang meningkat dan menyokong pelancaran pelancongan yang cepat melalui rangkaiannya, dengan pembukaan koridor yang lebih selamat, memberikan orang yang masuk dan keluar mengikut kemampuan untuk melakukan perjalanan tanpa kuarantin, menurut pernyataan rasmi oleh Emirates Airlines.

Penumpang Emirates di benua Eropah pula dapat menikmati perjalanan tanpa kuarantin ke Cyprus, Greece, Itali, Rusia, Turki, Sepanyol dan Perancis mulai 9 Jun. Di Timur Tengah juga, penumpang Emirates dapat menikmati percutian di Mesir, Jordan, Lubnan dan Bahrain.

Emirates Airlines turut menyediakan penerbangan ke Maldives dan Seychelles, dan baru-baru ini mengumumkan bahawa ia akan meneruskan operasi penerbangannya ke Phuket mulai 2 Julai akan datang, dan di Afrika, pelancong boleh melawat bandar dan tempat peranginan mewah di Maghribi, Kenya dan Tanzania.

Berikutan kemajuan program vaksinasi yang pesat, Amerika Syarikat menjadi destinasi yang semakin popular dalam kalangan rakyat UAE. Emirates Airlines kini melakukan penerbangan ke 11 destinasi di Amerika Syarikat dan akan menambah Miami sebagai destinasi baru pada 21 Julai akan datang.

Syarikat penerbangan itu juga akan mengoperasikan kapal terbang A380 ke beberapa bandar global pada musim panas ini, termasuk New York dan Los Angeles.

Mexico City juga terus menerima pelancong dan usahawan, yang mana Emirates Airlines akan meneruskan perkhidmatannya ke bandar tersebut mulai 2 Julai depan.

Emirates terus memperkukuhkan kerjasama dengan syarikat penerbangan bajet UAE, flydubai dengan memperluaskan jaringan dan program penerbangan bersama ke 48 bandar di 33 negara tanpa memerlukan kuarantin musim panas ini serta memberikan lebih banyak pilihan kepada pelancong.

Emirates juga mengembangkan kemampuan IATA Passport dalam penerbangannya ke Barcelona, Moscow, Istanbul, New York JFK, Madrid dan London Heathrow dengan rancangan untuk memperluaskan semua penerbangan menjelang Julai akan datang selain pengesahan tanpa dokumen.

Rekod perubatan yang berkaitan juga memerlukan rekod kesihatan Covid-19 melalui kerjasama dengan Dubai Health Authority.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Cabaran PdPR: Apa dah jadi?

Pandemik Covid-19 yang melanda dunia memberikan impak yang besar kepada pelbagai sektor khususnya sektor pendidikan. Oleh itu, Pengajaran dan Pembelajaran di Rumah (PdPR) secara dalam talian telah diwajibkan apabila bermulanya sesi persekolahan pada tahun 2021, yang sebahagiannya telah dilakukan pada tahun lalu.

Persoalannya, bersediakan guru dengan mekanisme pengajarannya? Bersediakan murid dengan peranti pembelajaran dan akses Internetnya? Bersediakan ibu bapa untuk menyediakan kemudahan PdPR sepenuhnya?

Masalah demi masalah timbul akibat ketidaksediaan ibu bapa, guru dan murid dalam sesi norma baharu pendidikan bermula tahun lepas sehingga kini, semasa PdPR dilaksanakan.

Bagi pihak guru, pastinya mereka sudah mempunyai banyak bahan untuk dikongsi dengan pelajarnya semasa PdPR berlangsung. Namun, sejauh mana mereka mampu mengendalikan kelas dalam talian tanpa mekanisme dan kaedah pengajaran yang jelas? Cukupkah hanya diberi arahan supaya melaksanakan PdPR?

Bagi ibu bapa terutamanya dalam golongan B40 dan tinggal di luar bandar ditambah pula dengan mereka yang miskin tegar, ia menjadi masalah besar kerana ketidakmampuan mereka menyediakan peranti berasingan dan akses data Internet yang besar untuk anak-anak mereka yang bersekolah.

Dalam masa yang sama, ibu bapa yang bekerja dari rumah terpaksa mengendalikan dan memantau masalah teknikal untuk anak-anak belajar dalam talian. Tidak kurang juga ibu bapa yang terpaksa bergilir-gilir mengambil cuti untuk menjaga anak yang sedang belajar.

Di pihak pelajar terutamanya di luar bandar, mereka yang mempunyai peranti belajar terpaksa ke bukit atau ke hutan kerana liputan akses Internet yang terhad di rumah, dengan risiko keselamatan.

Mereka juga ada yang bersemangat untuk belajar tapi hampir putus harapan atau tidak hadir langsung ke kelas dalam talian kerana bukan sahaja tiada akses Internet atau liputan Internet yang tidak kuat di kawasannya, bahkan peranti belajar pun tiada!

Menurut Menteri Pendidikan Dr Radzi Jidin, Kajian Kesediaan Murid dalam Pembelajaran Secara dalam Talian telah dilaksanakan Kementerian Pendidikan Malaysia (KPM) antara 28 Mac hingga 2 April 2020 melibatkan 670,118 responden yang terdiri daripada ibu bapa kepada 893,331 murid.

“Enam peratus murid mempunyai komputer peribadi (PC); 9.3 peratus memiliki komputer riba; 5.8 peratus (tablet) dan 46.5 peratus (telefon pintar),” kata beliau yang menjawab soalan dalam Sidang Dewan Rakyat pada Julai tahun lalu.

Tambahnya, terdapat juga murid yang memiliki lebih daripada satu peranti bagi kegunaan pembelajaran secara dalam talian.

“Namun, terdapat 36.9 peratus murid tidak mempunyai sebarang peranti bagi membolehkan mereka mengikuti pembelajaran secara dalam talian,” jelasnya menurut laporan Harian Metro, 22 Julai 2020.

Lagi satu persoalan, apa yang KPM lakukan kepada 36.9 peratus murid ini? Jika ia masih tidak ditangani, sudah pasti 36.9 peratus ini akan keciciran dan kita bakal kehilangan lebih sepertiga generasi masa depan yang terdidik yang boleh menyumbang untuk negara.

Kedengaran dalam Belanjawan 2021 bahawa sebanyak 150,000 komputer riba akan disediakan untuk pelajar sekolah dalam kalangan keluarga B40 melalui sumbangan syarikat-syarikat berkaitan kerajaan (GLC). Sekolah sudah bermula, jangankan komputer riba, bayangnya pun tak kunjung tiba!

Menurut Radzi, pada masa ini TV Pendidikan bersiaran selama 9 jam sehari, iaitu 2 jam di TV Okey, 4 jam di Astro Tutor TV dan 3 jam di NTV7.

“Kami sedar jumlah masa siaran ini adalah masih belum mencukupi dengan mengambil kira keadaan semasa.”

KPM perlu bertindak pantas melakukan sesuatu, bukan sekadar menerbitkan rancangan TV Pendidikan di TV konvensional yang beberapa jam sahaja, ditambah pula dengan siaran pendidikan di saluran Astro yang tidak semua mampu melanggannya.

Saranan saya, sudah sampai masanya TV Pendidikan wajib mempunyai saluran sendiri dengan rancangan-rancangan yang merangkumi silibus sekolah rendah dan menengah, agar pelajar di luar bandar dapat meneruskan pembelajaran mereka, sekali gus kadar keciciran dapat dikurangkan dengan drastik.

Bagi ibu bapa yang miskin tegar dan tidak mempunyai televisyen, wajarlah pihak kerajaan, swasta atau NGO yang berkemampuan mengenal pasti golongan ini dan menyumbang sebuah televisyen bagi setiap keluarga demi kesinambungan dan kelangsungan pembelajaran anak-anak mereka.

Saranan Pengerusi Jawatankuasa Pendidikan, Pertubuhan IKRAM Malaysia (IKRAM), Profesor Dr Omar Yaakob agar KPM menggunakan pendekatan menggalakkan seboleh-bolehnya PdP secara bersemuka dengan SOP yang ketat juga wajar dipertimbangkan.

“Pengajaran dan pembelajaran melalui dalam talian dan juga melalui TV tidak boleh menggantikan kaedah interaksi bersemuka antara guru dan murid, terutama bagi peringkat sekolah rendah dan menengah,” jelasnya.

Beliau juga mengambil maklum laporan yang menyebut bahawa kaji selidik NUTP mendapati 93 peratus guru memilih kaedah proses PdP secara bersemuka.

Beliau menggariskan beberapa langkah inovatif bagi memastikan proses PdP tetap dapat dilaksanakan dengan selamat iaitu penggiliran PdP bersemuka dan dalam talian, pendekatan berbeza bagi kawasan yang berbeza, pengajaran fleksibel (flexible teaching) mengikut kemampuan murid, mengubah suai masa instruksional untuk memenuhi keperluan pembelajaran, dan meningkatkan kesedaran ibu bapa untuk berperanan lebih aktif dalam aktiviti pembelajaran anak-anak.

KPM mesti proaktif melaksanakan tindakan yang sewajarnya bagi menangani keperluan mendesak dalam pembelajaran sekolah pelajar sekolah rendah dan menengah di seluruh negara.

Kadar keciciran pelajar dalam pembelajaran mesti dikurangkan kerana mereka adalah aset negara dan generasi pencorak masa depan. Walau apa pun yang berlaku, pendidikan mesti nombor satu!

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Adopt Living Wage and Upskill Workers

As we celebrate labour day, we would like to draw the attention of policymakers, employers and other key stakeholders on the plight of Malaysian employees who are earning income below the minimum standard required for decent living.

Malaysia has ratified the International Labour Organisation (ILO) Convention on Decent Work – the 2030 Agenda for Sustainable Development. Decent work sums up the aspirations of people in their working lives.

It involves opportunities for work that is productive and delivers a fair income, security in the workplace and social protection for all, better prospects for personal development and social integration, freedom for people to express their concerns, organize and participate in the decisions that affect their lives and equality of opportunity and treatment for all.

Decent work would alleviate Malaysians from poverty and fulfill Malaysia’s aspiration into becoming a knowledge economy.

In line with these aspirations, we believe there is a need for serious actions to be taken to address income gaps in Malaysia, with focus on the low-skilled workers, including those who earn their income in the sharing economy.

Even though Malaysia has already adopted minimum wage (RM1,500 per month as per the Minimum Wages Order 2022), this is still low relative to the cost of living.  A more appropriate benchmark for decent living standard is living wage.

According to Bank Negara, living wage is an income level needed for a household to afford a minimum acceptable living standard, which includes the ability to participate in society, the opportunity for personal and family development, and freedom from severe financial stress.

Living wage considers changes in the cost of living for different states, household size and other relevant factors.

Adoption of living wage is justified, considering that an analysis of the wage to productivity ratio by the Bank Negara shows that Malaysian workers are still being paid less than workers in benchmark economies such as United States of America, United Kingdom, Australia, Germany and Singapore.

Therefore, we recommend for the government to develop a clear roadmap to encourage employers to adopt living wage. Adoption of living wage ensures decent standard of living for all Malaysians, which will contribute to improvement in the overall wellbeing.

In addition, there is a pressing need to improve the opportunity to upskill and reskill low-skilled workers so that they would be able to earn better income and improve their livelihoods.

The HRDFCorp fund allocation should be prioritized to this group of workers, with focus on the Small Medium Enterprise (SMEs), considering that SMEs employ 70% of the country’s workforce.

This is not only important as part of a recovery effort in the post-pandemic phase, but also in addressing poverty, income disparity, productivity and competitiveness in the medium and long terms.

We believe these recommendations would do well in improving resilience and contributing towards inclusive and equitable growth for Malaysia Madani, which is based on humane values and compassion (rahmah).

Mohammad Abdul Hamid & Dr Lilis Surienty Abdul Talib
Economic Prosperity Cluster
Pertubuhan IKRAM Malaysia

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Pentingnya bekalan halal di Malaysia

KUALA LUMPUR – Perdana Menteri, Dato’ Sri Ismail Sabri Yaakob berkata, isu kartel daging telah membuka mata banyak pihak terutamanya berkaitan kepentingan sistem pengurusan rantaian bekalan halal di Malaysia.

“JAKIM selepas ini akan melaksanakan tiga mekanisme bagi meningkatkan piawaian kualiti dan jaminan keselamatan produk makanan halal di semua rantaian iaitu, mensyaratkan produk berasaskan haiwan import yang disimpan di gudang, mempunyai Sijil Pengesahan Halal Malaysia (SPHM) di bawah skim logistik kategori penggudangan.

“Kedua, produk berasaskan haiwan yang diimport perlu menggunakan rangkaian pengangkutan mempunyai Sijil Pengesahan Halal Malaysia (SPHM) di bawah skim logistik kategori pengangkutan.

“Ketiga, mewujudkan prosedur mandatori pembungkusan semula (repacking) yang mewajibkan syarikat mendapatkan pensijilan halal Malaysia di bawah skim produk makanan.”

Menurut beliau, inisiatif sebegitu penting bagi memastikan pengurusan kemasukan produk daging import halal dari luar negara ke Malaysia terjamin.

“Menjelang tahun 2024, ekonomi halal global dilaporkan meningkat kepada RM10 trilion,” kata Ismail Sabri.

Justeru, beliau menyeru semua agensi, kementerian berkaitan dan pemain industri berusaha meningkatkan kebolehpasaran produk halal tempatan ke peringkat antarabangsa.

“Ia mampu menjana pendapatan eksport sebanyak RM56 bilion pada tahun 2025. Pada tahun 2020 sahaja, industri halal telah menyumbang sejumlah RM9.7 bilion kepada KDNK negara.”

Menurutnya, ini menunjukkan industri halal berpotensi menjana ekonomi negara kerana populasi penduduk Islam dunia ketika ini berjumlah 1.8 bilion dan jumlah ini akan terus meningkat sehingga 2.2 bilion pada tahun 2030.

“Berdasarkan kepada angka ini, permintaan terhadap produk dan perkhidmatan halal mampu melonjak tinggi sehingga boleh mencecah AS$680 bilion setahun,” ujarnya.

Sebelumnya, pada penghujung tahun lepas, negara telah digemparkan dengan pembongkaran kartel daging import yang mana hakikatnya sudah pun berlaku sejak beberapa tahun lepas.

Pembongkaran tersebut menimbulkan keraguan dan persoalan dalam kalangan rakyat berhubung kualiti serta jaminan produk yang masuk ke Malaysia, adakah halal atau sebaliknya.


Ramadan, Aku Kembali: Bangunkan Jiwa Meraih Takwa – Presiden IKRAM

Bulan yang penuh rahmah dan berkat, bulan Ramadan kini menjelang tiba. Umat Islam pastinya teruja menyambut ketibaan pesta ibadah dengan ganjaran yang berlipat ganda untuk meraih anugerah takwa.

Sememangnya bulan Ramadan disambut dengan meriah saban tahun. Namun persoalannya, sejauh manakah persediaan kita menghadapinya? Apakah ibadah kali ini mampu dilaksanakan dengan lebih baik berbanding Ramadan tahun lalu?

Peluang berada pada bulan yang penuh keberkatan ini sewajarnya diisi dengan muhasabah dan penambahbaikan pelbagai ibadah yang boleh menghapuskan dosa-dosa yang lalu, agar diri kembali kepada fitrah yang suci dan mendapat keredaan Allah SWT.

Sabda Rasulullah SAW: “Sesiapa yang berpuasa Ramadan dengan penuh keimanan dan mengharapkan pahala, diampunkan dosanya yang telah lalu.” (HR Bukhari dan Muslim)

Ramadan tahun ini disambut dalam keadaan kita hampir bebas daripada Covid-19 sepenuhnya buat pertama kali, namun rakyat masih bergelut dengan ujian kesihatan, pekerjaan, ekonomi serta peningkatan kadar inflasi, kenaikan harga barang dan isu kos sara hidup yang membebankan.

Sebagai Muslim, apakah Ramadan mampu memberi impak dalam kelangsungan kehidupan bagi menghadapi situasi getir ketika ini? Perlu diketahui, Ramadan hadir sebagai pemangkin atau ‘catalyst’ membangunkan jiwa dalam menghadapi keadaan serba tidak menentu ini.

Ramadan juga memberi kita peluang untuk berserah dan bergantung sepenuhnya kepada Allah yang Maha Segala-galanya. Walau apapun keadaan yang menimpa kita, Allah tempat pergantungan.

Perasaan inilah yang menimbulkan harapan untuk merubah keadaan kita sekarang dan harapan inilah yang diperlukan oleh manusia untuk meneruskan serta mencorak kehidupan.

Di samping itu, Ramadan melalui ibadah puasa sewajarnya memberi keinsafan yang mentarbiah dan mengajar kita erti kesederhanaan, berjimat cermat dan tidak membazir, serta melahirkan rasa prihatin sekali gus membantu golongan yang benar-benar kesusahan dan amat memerlukan.

Di peringkat individu, Ramadan menjentik rasa keinsafan untuk memperbaiki diri (islah) dengan memperbanyakkan amal ibadah dan menjana perubahan diri ke arah yang lebih baik dan menjadi insan yang bertakwa.

Di peringkat keluarga, Ramadan membuahkan rasa kebersamaan dalam melaksanakan pelbagai ibadah seperti sahur, iftar, solat berjamaah, tadarus dan qiamullail serta amal-amal yang lain bersama-sama. Ini dapat membumikan perasaan takwa dalam keluarga.

Di peringkat masyarakat, Ramadan lazimnya membangkitkan rasa prihatin kepada golongan yang memerlukan seperti fakir miskin, anak yatim, ibu tunggal dan orang kurang upaya. Ini dapat menyemarakkan lagi pembangunan masyarakat melalui instrumen seperti infak, sedekah dan wakaf.

Di peringkat kerajaan, Ramadan menyemarakkan lagi pelbagai aktiviti Islami, di samping sikap konsisten menyantuni rakyat melalui pelbagai inisiatif bantuan dan kemudahan.

Malah, kerajaan bukan sekadar membantu rakyat yang memerlukan tetapi membangunkan ekonomi, pendidikan, jaringan keselamatan sosial agar rakyat dapat hidup dengan selesa, sejahtera dan tidak terbeban dengan kos sara hidup yang tinggi.

Di peringkat NGO contohnya, Pertubuhan IKRAM Malaysia sedang menganjurkan kempen bertemakan ‘Ramadan, Aku Kembali’ bagi menyeru masyarakat Muslim agar kembali kepada fitrah yang menyucikan jiwa melalui pelbagai program dakwah, tarbiah dan aktiviti kebajikan sempena Ramadan di seluruh negara.

Tema ‘Ramadan, Aku Kembali’ dipilih kerana ia adalah bulan yang amat istimewa dan anugerah daripada Allah SWT yang perlu direbut peluang pengampunan dosa-dosa dan meraih ganjaran pahala yang berlipat ganda.

Kesan daripada amal-amal soleh yang dilakukan pada bulan ini, seseorang Muslim bukan saja bersih dan suci daripada dosa-dosa, bahkan pahalanya pula bertambah banyak, satu bonus dan tanda rahmah Allah SWT kepada hamba-Nya.

Di media sosial, kempen ini menyajikan tazkirah Ramadan ringkas setiap hari, poster harian, artikel mingguan serta kit Ramadan termasuk ‘lantern’ tugasan Ramadan khusus untuk kanak-kanak yang boleh dimuat turun.

IKRAM juga menyediakan pelbagai aktiviti di peringkat kawasan antaranya program bantuan asnaf, aktiviti kanak-kanak, majlis iftar dan kempen iktikaf untuk menghidupkan sepuluh malam akhir Ramadan di masjid-masjid terpilih.

Hakikatnya, pelbagai cara boleh dilaksanakan untuk menghidupkan roh Ramadan agar kita kembali kepada fitrah yang suci, iaitu mengabdikan diri sepenuhnya kepada Allah SWT dan membesarkan-Nya dalam setiap keadaan.

Apa yang penting, output daripada segala ibadah pada bulan Ramadan ialah ia mampu menghasilkan insan bertakwa, yang benar-benar mentaati suruhan Allah SWT dan menjauhi larangan-Nya.

Dengan ketakwaan itu, sudah pasti mudahlah bagi Allah SWT untuk menurunkan ketenangan kepada para hamba-Nya, sekali gus membantu manusia mencari jalan keluar daripada segala kesempitan dan masalah yang melanda mereka.

“Dan sesiapa yang bertakwa kepada Allah (dengan mengerjakan suruhan-Nya dan meninggalkan larangan-Nya), nescaya Allah akan mengadakan baginya jalan keluar (daripada segala perkara yang menyusahkannya).” (At-Talaq: 2)

Kembalilah kepada fitrah yang suci.
Kembalilah miliki jiwa rabbani.
Kembalilah peroleh reda Ilahi.

Ayuh ikuti kempen Ramadan IKRAM di pautan https://linktr.ee/ikrammalaysia.

“Ramadan, Aku Kembali, Mendamba Reda Ilahi.”

Hj Badlishah Sham Baharin
Presiden
Pertubuhan IKRAM Malaysia

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Pentingnya mengurus masa dengan efektif

Amalan pengurusan masa perlu diterapkan dalam diri setiap insan tanpa mengira umur mahupun latar belakang pendidikan, agama dan bangsa supaya masa yang sedia ada dapat dimanfaatkan dengan baik.

Pengurusan masa ialah strategi bagi merancang masa yang ada dan mengawal jumlah masa yang diluangkan untuk tugasan atau aktiviti tertentu tanpa menjejaskan keseimbangan kerja dan kehidupan.

Pengurusan masa juga menjadikan seseorang itu lebih menepati masa, berdisiplin dan mengutamakan aktiviti yang mustahak. Selain itu, ia memperlihatkan seseorang itu mempunyai kemahiran pengurusan kehidupan.

Tanpa pengurusan masa yang baik, seseorang itu akan menghasilkan kerja yang tidak berkualiti, terlepas tarikh akhir terutama jika diberikan tugasan yang mempunyai tempoh, meningkatkan tahap stres, mengganggu keseimbangan kerja – kehidupan dan menjejaskan reputasi profesional.

Masa adalah elemen penting dalam sesebuah masyarakat dan budaya. Ahli psikologi, Robert Levine menganalisis budaya yang berbeza dan sikap mereka terhadap masa.

Beliau mendapati bahawa negara yang lebih maju dari segi ekonomi seperti Amerika Syarikat (AS), Jerman atau Jepun, mempunyai masyarakat yang “bergerak dengan lebih pantas” kerana mereka menganggap “masa adalah wang.”

Dalam budaya Jerman dan Jepun, jika tidak tiba 10 minit awal bagi mesyuarat dan janji temu, anda akan dianggap lewat. Semua aktiviti akan bermula dan berakhir tepat mengikut jadual.

Ketepatan masa juga penting dalam budaya Cina. Masa dianggap sebagai komoditi bernilai seperti yang diperihalkan dalam peribahasa Cina yang bermaksud, “Seinci masa bernilai seinci emas, namun seinci emas tidak mampu membeli seinci masa.”

Hal ini boleh diketemukan dengan peribahasa Melayu yang berbunyi, “Masa itu emas.” Begitulah penting dan berharganya masa sehingga disamakan dengan nilai emas.

Amatlah rugi bagi insan yang membuang masa terutama mereka yang melakukan perkara yang tidak bermanfaat kerana ia seolah-olah membuang duit atau emas.

Bagi negara-negara yang ekonominya kurang maju menurut Robert Levine, masyarakatnya “bergerak dengan perlahan.” Budaya seperti di Timur Tengah, Amerika Latin atau Eropah Timur memupuk sikap yang lebih santai terhadap masa serta berorientasikan kekeluargaan dan sosial.

Namun orientasi tersebut tidak semestinya hanya wujud dalam satu-satu budaya sahaja. Sebagai contoh, walaupun bangsa Jepun menghargai masa, ketepatan masa dan mengamalkan budaya hidup ‘melangkah pantas’, namun mereka masih memandang perhubungan sosial sebagai elemen penting.

Oleh itu, cara individu berkelakuan terhadap masa bergantung pada tradisi budaya, kepercayaan dan status sosioekonomi mereka.

Pengurusan masa juga ditekankan dalam Islam. Allah SWT menegaskan dalam al-Quran tentang kepentingan dan bernilainya masa khususnya kepada kehidupan manusia untuk berjaya di dunia dan akhirat.

“Demi masa! Sesungguhnya manusia itu dalam kerugian, kecuali orang yang beriman dan beramal soleh, dan mereka pula berpesan-pesan dengan kebenaran serta berpesan-pesan dengan kesabaran.” (Al-‘Asr: 1 – 3)

Manusia mengalami kerugian akibat gagal menguruskan masa dengan sewajarnya. Pengurusan masa penting untuk membahagikan perkara yang wajar diberikan keutamaan dengan perkara yang boleh dilakukan kemudian atau kurang mustahak.

Bagi seorang pelajar, kemahiran pengurusan masa merupakan salah satu kemahiran belajar yang penting untuk dikuasai bagi membantu mereka mencapai keputusan cemerlang.

Kemahiran tersebut juga amat diperlukan pelajar yang mempunyai banyak tugasan untuk dilaksanakan dalam tempoh masa yang terhad.

Pelajar yang bijak dalam mengawal dan menggunakan masa dengan baik mampu mencapai kejayaan dan kepuasan dalam kehidupan.

Antara kaedah pengurusan masa yang popular adalah penggunaan jadual dan kemahiran membahagikan waktu. Pelajar juga boleh menetapkan penggera dalam telefon bimbit bagi setiap perkara yang mustahak dan perlu dilaksanakan dengan segera.

Rata-rata golongan pelajar pada masa kini terlalu leka dengan gajet, media sosial dan permainan dalam telefon pintar mahupun komputer.

Namun, hal ini tidak pula bermakna mereka langsung tidak boleh ‘bersama’ dengan gajet. Cuma mereka harus mengutamakan perkara yang mustahak seperti menyiapkan tugasan atau mengulang kaji pelajaran.

Perkara yang sama juga berlaku kepada mereka yang sudah berada di alam pekerjaan. Terdapat pekerja yang ‘asyik’ dengan media sosial dan berbual-bual kosong dengan rakan sekerja walaupun dalam waktu pejabat – masa yang telah diperuntukkan untuk bekerja.

Kegagalan mereka dalam mengenal pasti keutamaan ketika bekerja menyebabkan segala tugasan yang diberikan majikan tidak dapat disiapkan dalam tempoh yang ditetapkan. Oleh itu, akan timbul tomahan seperti ‘makan gaji buta’ dan ‘mengular’.

Masa yang berlalu tidak akan kembali lagi. Oleh sebab itu, uruskanlah masa dengan sebaik mungkin agar masa yang sedia ada tidak disia-siakan.

Individu yang bijak mengurus masa akan merasai pelbagai kelebihan seperti bebanan kurang; lebih produktiviti; kurang pergaduhan dan masalah; lebih banyak masa lapang; tidak membuang masa; dapat meluangkan masa untuk perkara lain; dan membina reputasi yang baik sama ada di tempat belajar atau bekerja.

Zulfiqar Mohd Yusof
Pensyarah Kolej Al-Quran Sayyidina Ali

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Impian membina hab kepimpinan

Menurut Ketua Jawatankuasa Media IKRAM UKE, Muhammad Muhsin Abd Rahman, LTIP tahun ini membawa modul Model Kepemimpinan IKRAM (MKI) kepada pimpinan nasional dan kawasan.

“Ia sebagai salah satu cabang usaha memperkasakan ahli. Ini merupakan latihan persediaan untuk menghadapi jalan perjuangan dakwah yang panjang ini,” jelas Muhsin.

Program dibahagikan beberapa sesi iaitu MKI Kelompok 1(Memimpin Diri), MKI Kelompok 2 (Memimpin Manusia), MKI kelompok 3 (Memimpin Perjuangan) role play komunikasi antara pemimpin dan ahli jawatankuasa.

Semenjak tahun 2016, IKRAM UKE telah bercita-cita menukar wajah dan misi daripada sebuah badan kebajikan, dakwah dan tarbiah (2010) kepada hab penghasilan pemimpin.

“Ini merupakan persetujuan bersama melihatkan konteks dan potensi pelajar-pelajar di UK dan Ireland.”

Dalam perkembangan berkaitan, Pengarah Program LTIP 2017, Dr. Zaquan Abd Ghafar berkata, proses pembentukan pemimpin ini adalah usaha yang berterusan.

“Segala teori dan latihan yang dilakukan dalam program LTIP perlu dibumikan dan dikembangkan oleh para peserta dengan amal-amal di medan masing-masing dan sentiasa dimuhasabahkan.”

Beliau berkata, IKRAM UKE adalah sebuah hab penghasilan pemimpin yang mampu membimbing, berkhidmat dan menerajui masyarakat menuju negara rahmah.

“Misi baru ini selari dengan cinta dan sayang kami kepada negara Malaysia, juga kepada ummah seluruhnya,” kata Muhsin lagi.

Dalam pada itu, IKRAM UKE turut berharap lebih ramai pelajar Malaysia di bumi UK dan Ireland dapat dibentuk menjadi pemimpin yang akan pulang dan memikul perjuangan agama, negara dan bangsa.

“Masyarakat dan negara perlu diislah dengan nilai-nilai islam, sekaligus membawa Malaysia menjadi negara rahmah. “

Antara produk kepimpinan yang ingin dibentuk dalam LTIP ini adalah untuk melahirkan pemimpin yang mempunyai matlamat yang besar dan jelas, menggerakkan ahli secara efektif serta menumpukan semua sumber dan mensejajarkan tugasan dan aktiviti kepada matlamat.

“Dan akhirnya, sehebat mana pun, mereka mampu menundukkan diri mereka di bawah disiplin berorganisasi. Mereka proaktif dan memberi pandangan kritikal dalam proses membuat keputusan. Tetapi yakin dan teguh dalam melaksanakan hasil syura tersebut.”

Semoga LTIP kali ini dapat membantu dalam proses membina diri menjadi pemimpin yang mampu membimbing, berkhidmat, dan menerajui masyarakat menuju Negara Rahmah., insya-Allah.

Daripada Ibnu Umar, daripada Nabi SAW bersabda: “Ketahuilah Setiap daripada kamu adalah pemimpin, dan setiap daripada kamu akan diminta pertanggungjawaban terhadap apa yang dipimpin.” (HR Muslim)

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Bajet Mini 2023: Keutamaan Ringankan Beban Rakyat

Dewan Rakyat sebulat suara telah meluluskan Bajet Mini 2023 dan Rang Undang-Undang (RUU) Kumpulan Wang Disatukan (Perbelanjaan Masuk Akaun) 2022 yang dibentangkan oleh Perdana Menteri, Dato’ Seri Anwar Ibrahim pada Selasa.

Beliau yang juga Menteri Kewangan membentangkan peruntukan khas untuk perbelanjaan perkhidmatan berjumlah RM107.7 bilion merangkumi pembayaran gaji penjawat awam, utiliti dan biasiswa, termasuklah bantuan kebajikan serta perkhidmatan pendidikan dan kesihatan.

Bajet Mini 2023 akan mula berkuat kuasa pada 1 Januari depan hingga Bajet 2023 dibentang dan lulus di Parlimen. Antara intipati Bajet Mini 2023 ialah:

1. Bayaran fasa pertama Bayaran Tunai Rakyat RM300 (isi rumah) dan RM100 (bujang) dipercepatkan dari bulan Mac ke Januari 2023.

2. Bantuan awal persekolahan RM150 kepada semua murid tanpa ambil kira had pendapatan ibu bapa pada Januari 2023.

3. Bantuan Khas Kewangan RM700 bagi anggota perkhidmatan awam Gred 56 ke bawah dan RM350 kepada pesara diteruskan pada Januari 2023.

4. Tambahan khas RM100 dalam Bayaran Kenaikan Gaji Tahunan (KGT) diteruskan.

5. Bayaran tambahan RM200 Bantuan Musim Tengkujuh kepada pekebun kecil pada Januari ini.

Selain itu, kerajaan berusaha mengawal kenaikan harga barang serta mengekalkan tarif elektrik yang menelan belanja subsidi berbilion ringgit, di samping mengumumkan bantuan RM60 juta untuk pesawah padi melalui Bernas.

Inisiatif-inisiatif yang dibentangkan dalam Bajet Mini 2023 menggambarkan keutamaan Kerajaan Perpaduan bagi meringankan beban rakyat pasca-Covid-19, menghadapi musim banjir dan jangkaan ketidaktentuan ekonomi pada 2023.

Namun demikian, Bajet Mini 2023 perlu dilihat disebalik angka-angka yang diluluskan. Yang lebih penting ialah bagaimana Bajet Mini 2023 dapat dilaksanakan dengan efisien, berkesan dan memberi nilai untuk wang yang sebaiknya.

Prioriti sepatutnya diberikan kepada pencapaian hasil (outcome) dan impak yang terbaik untuk masyarakat dan negara dari permulaan pelaksanaan inisiatif, sepanjang pelaksanaan hingga ke akhirnya. Ini bermakna di peringkat perancangan setiap inisiatif terutama inisiatif utama, sudah ada hasil yang jelas yang perlu diukur sebelum perbelanjaan bermula.

Di samping itu, program yang dijalankan perlu direka bentuk untuk mencapai hasil yang telah dirancangkan.

Oleh yang demikian, kaedah uji kaji saintifik boleh dimanfaatkan untuk menambah baik pencapaian hasil. Satu contoh yang boleh diambil ialah kewujudan Experimental Finland dalam perkhidmatan awam negara Finland.

Fokus kerajaan untuk menangani kos sara hidup rakyat menjadi panduan jelas kepada inisiatif-inisiatif yang dibentangkan dalam Bajet Mini dan juga Bajet 2023 yang akan datang.

Kita amat mengharapkan usaha-usaha Kerajaan Perpaduan meringankan beban rakyat ini dapat diteruskan dalam pembentangan Bajet 2023 kelak dan dapat dirasai manfaatnya oleh semua tanpa mengira bangsa dan agama.

Hj Badlishah Sham Baharin
Presiden
Pertubuhan IKRAM Malaysia

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Pandora Papers: Kertas Yang Digeruni

Cuba para suami hadiahkan aksesori perhiasan jenama Pandora kepada para isteri dan lihat reaksi mereka. Pastinya senyum si isteri lebar sepanjang hari dan sayangnya semakin meninggi.

Namun, baru-baru ini perkataan ‘Pandora’ telah menjadi subjek yang dibenci dan digeruni oleh sebilangan besar pemimpin dan tokoh dunia.

Sejak beberapa hari lepas, Pandora Papers telah menjadi bualan hangat di seluruh pelusuk dunia. Pandora Papers merujuk kepada pendedahan aset yang tidak didedahkan atau diisytiharkan oleh pemimpin, selebriti, hartawan dan ahli politik di seluruh dunia.

Pendedahan eksklusif ini adalah inisiatif International Consortium Investigative Journalist (ICIJ) oleh seramai 600 wartawan dari 117 buah negara. Sebanyak hampir 12 juta dokumen berjaya dikumpulkan melibatkan bukti bertulis, gambar-gambar, rangkaian e-mel dan bukti kira-kira dengan saiz digital sebesar 2.94 terabait.

Siapakah watak-watak yang didedahkan oleh ICIJ dalam Pandora Papers yang disebutkan ini? Mereka adalah 12 orang pemimpin negara (raja, amir dan presiden), 11 orang bekas pemimpin negara, empat orang Perdana Menteri, 12 orang bekas perdana menteri, seorang pemimpin badan dunia, 19 orang menteri dan mantan menteri, lima orang tokoh industri perbankan serta lima orang tokoh industri media.

Selain itu, ia turut melibatkan 10 orang tokoh perundangan, 27 orang politikus, lima keluarga diraja, seorang agamawan, 67 ahli perniagaan dan 30 orang lagi dari pelbagai latar belakang (selebriti, ahli sukan, peguam dan keluarga pemimpin dunia). Ini tidak termasuk penjawat tinggi kerajaan yang dianggarkan melibatkan seramai 700 orang.

Keseluruhan aset yang terlibat dianggarkan bernilai sekitar USD32 trilion. Bayangkan betapa banyak manfaat yang boleh diperolehi oleh penduduk dunia daripada kutipan cukai ke atas aset yang sedemikian.

Mari kita lihat lima skandal terbesar yang didedahkan oleh ICIJ:

1. Raja Abdullah II (Raja Jordan)

Berusia 59 tahun, beliau menaiki takhta setelah ayahnya, Raja Hussein mangkat pada tahun 1999. Beliau dilaporkan memiliki aset hartanah bernilai USD106 juta yang tidak diisytiharkan di Malibu, Washington dan London. Hartanah beliau yang paling mahal bernilai USD23 juta di California. Walau bagaimanapun, Raja Abdullah II enggan mengulas lebih lanjut tentang pendedahan ini.

Berusia 59 tahun, beliau merupakan presiden Azerbaijan yang keempat dan mula bertugas sejak 2003 setelah kematian presiden yang ketiga iaitu bapa beliau, Heydar Aliyev. Beliau dan keluarganya dilaporkan telah mengadakan transaksi jual beli hartanah di United Kingdom dengan nilai hampir GBP400 juta.

Salah satu hartanah tersebut telah dijual kepada Permaisuri Great Britain dengan nilai GBP67 juta. Ilham juga enggan mengulas lebih lanjut berkaitan pendedahan skandal ini.

3. Andrej Babis (Perdana Menteri Republik Czech)

Berusia 67 tahun, beliau mula dilantik menjadi Perdana Menteri pada tahun 2017. Sejak 2014, beliau pernah dilantik menjadi Menteri Kewangan dan seterusnya Timbalan Perdana Menteri Republik Czech.

Beliau dilaporkan telah melakukan transaksi sejumlah USD22 juta melalui syarikat luar pesisir (offshore company) untuk membeli hartanah di French Riviera pada tahun 2009. Menurut agensi berita Bloomberg, jumlah keseluruhan aset beliau mencecah USD3.4 bilion.

Berusia 59 tahun, beliau telah dilantik menjadi presiden Kenya yang keempat pada tahun 2013. Beliau juga merupakan anak kepada presiden Kenya yang pertama, Jomo Kenyatta. Beliau bersama adik beradik dan ibunya dilaporkan melakukan pelaburan melalui syarikat pesisir luar bernilai USD30 juta.

Mereka telah membeli aset di Panama, British Virgin Islands dan United Kingdom. Keseluruhan aset beliau dianggarkan bernilai USD500 juta berbanding pendapatan penduduk Kenya yang hanyalah USD8,000 setahun sahaja.

Parti Konservatif dilaporkan telah menerima sumbangan bernilai GBP1.8 juta sejak 2012 daripada isteri seorang bekas menteri Russia, Lubov Chernukhin.

Sumbangan ini diklasifikasikan sebagai sogokan atau rasuah kerana Chernukhin berjaya merapati tokoh-tokoh parti tersebut seperti perlawanan tenis bersama Boris Johnson (Perdana Menteri Britain) dan makan malam bersama Theresa May (bekas Perdana Menteri Britain).

Selain itu, parti pemerintah ini juga telah menerima sumbangan sebanyak GBP525,000 daripada Mohamed Amersi sejak 2018, iaitu individu yang terlibat dengan skandal rasuah sehingga menyebabkan sebuah syarikat telekomunikasi disaman sebanyak USD965 juta.

Kesemua transaksi ini tidak dilaporkan dan terlepas daripada audit serta bayaran cukai yang sepatutnya dikenakan ke atas mereka.

Pandora Papers juga telah mendedahkan beberapa individu penting dari Malaysia yang terlibat dengan skandal kewangan. Siapakah dan apakah butiran skandal tersebut? Insya-Allah, ia akan dikupas dalam tulisan seterusnya.

Muhannad Jamil
Perunding Takaful
Aktivis IKRAM Negeri Sembilan

Penafian: Tulisan ini adalah pandangan peribadi penulis dan tidak semestinya mencerminkan pendirian IKRAM.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Yang Berkaliber 2015 bentuk diri pimpinan remaja ‘osem’

Peserta terdiri daripada remaja Sekolah Sri Ayesha, Surau Ar-Raudhah, Sekolah Menengah Kebangsaan Bandar Baru Bangi, Sekolah Menengah Kebangsaan Jalan Empat, Surau Abdul Rahman Auf, Surau Al-Kauthar, Sekolah Menengah Sri Al-Amin Bangi (Maahad Tahfiz) dan wakil dari remaja IKRAMTeens Hulu Langat.

Peserta-peserta yang berkaliber ini berkumpul demi mencapai misi yang sama iaitu untuk membentuk diri menjadi pemimpin remaja yang ‘osem’ dan juga memikirkan bagaimana mereka boleh membantu remaja di sekitar Bangi ini untuk turut serta menjadi lebih ‘osem’. Program dirasmikan oleh Tn Hj Ahmad Sufie Munasir, Yang Dipertua Persatuan Penduduk Bandar Baru Bangi.

Slot Ice Breaking Games dan Motivasi Kepimpinan Remaja

Pemimpin remaja yang ‘osem’ perlu memenuhi 10 ciri peribadi muslim iaitu aqidah yang sejahtera, ibadah yang benar, akhlak yang mantap, berpengetahuan luas, sangat menjaga masa, sihat tubuh badan, tersusun dalam urusannya, melawan hawa nafsu, mampu berdikari dan bermanfaat kepada orang lain.

Antara agenda yang menarik telah diadakan antaranya ialah “Ice Breaking Games”, “Motivasi Kepimpinan Remaja” yang disampaikan oleh Saudara Fikri Ahmad, Ahli Parlimen Belia Malaysia dan Mini Parlimen yang dikendalikan oleh Saudara Marwan Abdullah, Presiden IKRAM Siswa Nasional.

Dalam Mini Parlimen, usul yang telah disepakati oleh semua YB ialah untuk “Menerapkan nilai agama dalam pendidikan, menerapkan Kemahiran Berfikir Aras Tinggi (KBAT) serta berpengetahuan luas dalam kalangan remaja Bangi” .

Program diakhiri dengan pemberian sijil penyertaan dan setiap YB perlu menandatangani kain rentang “Yang Berkaliber 2015” bagi menunujukkan kesungguhan setiap YB untuk merancang dan menjayakan usul yang telah disepakati bersama.

Semoga perkongsian, pengalaman dan ukhuwwah para peserta yang terjalin dalam program ini kekal segar serta menjadi bekal untuk menjadi memimpin yang berkualiti dan ‘osem’ pada masa hadapan, insya-Allah.


Dr Atiq: Aktivis yang cinta al-Quran

Almarhum Dr Atiq, 31, telah menghembuskan nafas terakhirnya pada Isnin, 25 September lalu di Hospital Raja Permaisuri Bainun, Ipoh akibat pendarahan dalam otak.

Almarhum telah diumumkan sebagai pelajar terbaik peperiksaan SPM tahun 2003 selepas memperoleh keputusan 15A dan seterusnya dilantik menjadi duta syarikat alat tulis Stabilo.

Sewaktu hayatnya, almarhum telah terlibat dengan Persatuan Kesihatan IKRAM Malaysia (IKRAM Health) iaitu sebuah NGO di bawah Pertubuhan IKRAM Malaysia (IKRAM) yang menjalankan dakwah dan tanggungjawab sosial dalam sektor kesihatan.

Tambah Dr Abdul Halim, ingatan perkenalan beliau dengan almarhum masih segar sewaktu bertemu pada 2013 dalam satu program aktivisme.

“Masa itu almarhum masih houseman lagi. Walaupun sibuk, almarhum masih dapat meluangkan masa untuk hadir program IKRAM Health.”

Dr Atiq dalam salah satu program IKRAM Health di Seri Kembangan dan bersama AJK IKRAM Health Pusat pada 2015 (Dr Atiq berdiri paling kiri dan Dr Halim berdiri, lima dari kiri).

“Bermula daripada itu, almarhum telah menjadi penggerak dalam aktiviti IKRAM Health,” demikian katanya kepada media.

Malah, beliau yang juga Yang Dipertua IKRAM Health turut mengagumi kecintaan almarhum terhadap al-Quran.

“Pernah suatu masa, IKRAM Health menganjurkan program, kami meminta almarhum membacakan al-Quran sebagai pembuka majlis. Menariknya, almarhum mampu menafsir terus ayat al-Quran tersebut tanpa melihat terjemahan.”

“Ini kerana minat almarhum dalam Bahasa Arab dan Jawi mendorong beliau belajar ilmu tersebut walaupun almarhum bukan daripada latar belakang aliran agama.”

Minatnya yang mendalam tidak dapat dinafikan lagi setelah almarhum bersungguh-sungguh menubuhkan dan menggerakkan kumpulan Whatsapp untuk mempelajari Bahasa Arab.

Almarhum yang juga Pengerusi IKRAM Health Negeri Perak adalah seorang yang mengambil berat tentang isu kemanusiaan dan pernah menyatakan hasratnya untuk pergi membantu masyarakat Rohingya.

“Di hujung hayatnya, almarhum bersungguh mahu pergi membantu orang Rohingya. Namun usianya tak panjang, tak sempat pergi ke Rohingya,” tambahnya.

Menurut IKRAM United Kingdom & Eire dalam laman facebooknya, semasa menuntut di Nottingham University, Dr Atiq dikenali sebagai seorang aktivis yang menjaga ibadah, baik hati dan sangat bersungguh-sungguh menolong orang dalam kesusahan.

“Almarhum adalah orang yang tidak mengenal erti kalah dan akan berusaha sebaik mungkin dalam apa yang dikerjakan.”

Dr Atiq merupakan pegawai perubatan di Klinik Kesihatan Karai, Kuala Kangsar. Almarhum mempunyai seorang isteri, Dr Mai Shahira Meor Hazizi yang merupakan graduan perubatan Leicester University, United Kingdom dan dikurniakan dua orang cahaya mata.

Kematiannya telah dilaporkan meluas di media sosial dan media massa termasuk Harian Metro, Berita Harian dan Sinar Harian.

Dan katakanlah (wahai Muhammad): Beramallah kamu (akan segala yang diperintahkan), maka Allah dan Rasul-Nya serta orang-orang yang beriman akan melihat apa yang kamu kerjakan; dan kamu akan dikembalikan kepada (Allah) Yang Mengetahui perkara-perkara yang ghaib dan yang nyata, kemudian Ia menerangkan kepada kamu apa yang kamu telah kerjakan”. (Surah at-Taubah: 105)

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Banjir: Lebih 16,500 mangsa dipindahkan

Menurut Ketua Komunikasi Korporat Agensi Pengurusan Bencana Negara (NADMA), Nur Daliza Dohat, Gua Musang, Kelantan menjadi jajahan pertama dilanda banjir berikutan hujan lebat sejak malam tadi dengan dua PPS dibuka bagi menempatkan 296 mangsa daripada 73 keluarga.

Setakat 8 pagi hari ini, di Perak, tiga daerah mula dilanda banjir menyebabkan 615 penduduk daripada 161 keluarga dipindahkan ke 10 PPS.

Jumlah mangsa banjir terus meningkat di Johor kepada 7,112 orang daripada 1,854 keluarga di lapan daerah setakat 8 pagi tadi, berbanding 6,391 orang malam tadi.

Manakala di Pahang, jumlah mangsa banjir yang ditempatkan di PPS meningkat kepada 7,603 orang daripada 2,708 keluarga berbanding 3,979 orang, malam tadi.

Di Terengganu, mangsa banjir meningkat kepada 804 orang daripada 205 keluarga setakat 8 pagi berbanding 138 orang pada petang semalam, menurut Ketua Sekretariat Jawatankuasa Pengurusan Bencana Negeri Leftenan Kolonel (PA) Che Adam A Rahman.

Sebanyak 116 mangsa banjir daripada 36 buah keluarga di Negeri Selangor masih ditempatkan di dua PPS di Hulu Bernam setakat 8 pagi tadi.

Banjir di Pahang turut meragut nyawa pertama apabila seorang kakitangan Pejabat Hutan Daerah Jerantut lemas manakala seorang anaknya hilang dibawa arus semasa meredah banjir di Kampung Gintong, malam tadi.

“Mangsa Zulkarnain Hitam, 58, ditemui lemas sekitar 10.30 malam, dipercayai akibat dihanyutkan arus deras semasa berjalan kaki pulang ke rumah bersama tiga anak lelakinya selepas memindahkan kereta ke kawasan tinggi,” kata Ketua Polis Daerah Jerantut, Supt Mazlan Hassan.

Dalam kejadian itu seorang daripada anak lelakinya Ukai Iskandar, 23, yang merupakan penuntut Universiti Malaysia Pahang (UMP) di Gambang di sini, turut hilang dan sehingga pagi ini masih belum ditemui.

“Kesemua mereka difahamkan berjalan kaki dari Kampung Gintong untuk pulang ke rumah di Taman Perdana yang terletak kira-kira dua kilometer dari lokasi tempat Iskandar meletak kenderaan semasa kejadian berlaku.”

Beliau berkata dua lagi anak mangsa yang berusia 15 dan 13 tahun berjaya diselamatkan oleh orang awam.

“Operasi mencari Ukai yang dimulakan sekitar 11 malam melibatkan 17 anggota pasukan mencari dan menyelamat terpaksa dihentikan pada 3.30 pagi ekoran cuaca yang semakin buruk,” jelasnya.

Mazlan juga menasihatkan orang ramai agar berwaspada dengan perkembangan banjir dan sentiasa mematuhi arahan pihak berkuasa sepanjang musim banjir bagi mengelakkan kejadian tidak diingini.

Dalam perkembangan lain, laluan Lebuhraya Pantai Timur (LPT1) Kuantan-Kuala Lumpur ditutup selepas dilimpahi air susulan hujan lebat yang berterusan.

“Laluan di Kilometer 84.6 hingga Kilometer 84.7 di Lanchang itu ditutup sepenuhnya mulai jam 11.30 malam tadi,” Ketua Jabatan Komunikasi Korporat Anih Berhad, Fazlyaton Hussein.

Beliau berkata, kawasan berkenaan dilimpahi air sedalam satu meter berikutan hujan lebat dan pengguna dinasihati untuk menangguhkan perjalanan.

“Pengguna dinasihati untuk mematuhi arahan petugas di lokasi,” katanya.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Agamawan tidak maksum

Menjadi agamawan pastinya akan dihormati oleh masyarakat kerana mereka ini adalah rujukan masyarakat dalam ilmu agama. Masyarakat sering memandang tinggi para agamawan kerana watak mereka yang tawaduk, baik dan faham tentang agama.

Perkara ini boleh membawa kepada taasub kepada orang agama yang mereka hormati sehinggakan mereka ini akan pertahankan mereka walaupun jelas mereka melakukan kesalahan.

Ini perkara biasa untuk seorang agamawan melakukan kesalahan atau dosa, kerana mereka ini bukan nabi yang maksum, dijaga daripada melakukan dosa.

Taasub terhadap agamawan ini telah berlaku dari dulu lagi sepertimana yang berlaku terhadap institusi gereja sehingga orang-orang ketika itu melawan gereja dan melakukan reformasi.

Terlalu banyak penyelewengan yang dilakukan oleh agamawan Kristian ketika itu seperti korupsi yang berleluasa dan memperkenalkan surat pengampunan (indulgence letters) yang mudah dibeli dan mereka mendapat untung yang besar dalam penjualan surat ini.

Inilah penyelewengan yang jelas dalam sejarah agama Kristian apabila agamawan mereka ini telah menggunakan agama mereka untuk kepentingan peribadi. Hal ini juga berlaku dalam Islam apabila ada segelintir agamawan yang menggunakan agama untuk kepentingan peribadi dan mendapat keuntungan daripadanya.

Islam ini ditegakkan atas dalil, kata Abdullah bin Mubarak:

“Isnad adalah sebahagian daripada agama, kalau bukan kerana isnad, maka setiap orang yang berkeinginan akan mengucapkan apa yang dia inginkan.”

Ini merupakan perkara yang penting untuk semua orang tahu. Ini kerana hari ini ramai agamawan yang menjadikan mimpi dan ilham mereka sebagai hujah dalam beragama.

Ini adalah perkara yang telah lari daripada agama. Tidak mungkin agama ini belum lengkap sehingga ada dalil yang baru datang kepada agamawan hari ini.

Akan tetapi, ada juga agamawan hari ini yang mempunyai dalil tapi telah menggunakan dalil agama ini untuk kepentingan peribadi dan puak sendiri. Mereka ini menggunakan dalil agama untuk menghalalkan perbuatan mereka. Jika orang lain melakukan perkara yang sama, mereka keluarkan dalil yang lain untuk mengharamkan mereka. Ini adalah perkara keji yang berlaku pada hari ini.

Ini adalah hakikat yang perlu kita faham bahawa agamawan ini bukan nabi yang maksum, terpelihara dari melakukan dosa. Agamawan adalah manusia biasa yang juga tidak terlepas daripada melakukan dosa dan kesalahan. Perkara ini wajib untuk semua orang faham supaya tiada lagi ketaasuban yang berlaku terhadap agamawan yang hakikatnya juga seorang pendosa.

Berhati-hatilah duhai agamawan, mungkin hari ini banyak dalil yang diketahui, takut-takut tiada dalil yang ingin diberi di akhirat nanti. Agamawan tidak maksum. Ketaasuban pasti akan merosakkan agama ini. Sentiasalah mencari kebenaran, semoga kita sentiasa berada di jalan yang benar.

Kredit foto: Blog Kisah Orang Muda


Wartawan Al Jazeera dibunuh tentera Israel

TEBING BARAT – Wartawan veteran Al Jazeera, Shireen Abu Akleh telah ditembak dan dibunuh oleh tentera aparteid Israel semasa melaporkan berita dari Jenin di Tebing Barat yang diduduki.

Dalam satu kenyataan, Al Jazeera Media Network mengecam pembunuhan terang-terangan.

“Ia  melanggar undang-undang dan norma antarabangsa.”

Media itu turut menegaskan bahawa tragedi tersebut sebagai jenayah kejam yang bertujuan untuk menghalang media daripada menyampaikan mesej yang benar kepada dunia.

“Kami menganggap kerajaan Israel dan pasukan pendudukan bertanggungjawab atas pembunuhan Shireen,” tegas kenyataan itu.

Al Jazeera menyeru masyarakat antarabangsa untuk meminta pertanggungjawaban tentera penjajah Israel berikutan mensasarkan dan membunuh dengan sengaja.

Dalam perkembangan berkaitan, Presiden Pihak Berkuasa Palestin mengutuk pembunuhan Shireen Abu Akleh sebagai jenayah kejam.

“Ia sebahagian daripada dasar pendudukan Israel yang menyasarkan wartawan untuk mengaburkan kebenaran dan melakukan jenayah secara senyap.”

Timbalan Menteri Luar Qatar, Lolwah Alkhater menegaskan bahawa pembunuhan itu sebagai keganasan Israel yang dirancang.

“Ayuh masyarakat dunia kita tegas hentikan sokongan tanpa syarat kepada Israel,” serunya.

Tentera Israel membunuh wartawan Al Jazeera, Shireen Abu Akleh dengan menembak mukanya dan beliau masih memakai jaket medianya yang tertulis ‘PRESS’.

Berikutan itu, pembunuhan pada Rabu itu telah mencetuskan kecaman masyarakat dunia, serta gesaan agar dilakukan penyiasatan menyeluruh dan pihak Israel perlu bertanggungjawab.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Keputusan DPN7: Hj Zaid Timbalan, Ustaz Burhanuddin Naib Presiden

Dengan sukacitanya kami ingin memaklumkan bahawa Naib Presiden, Hj Zaid Kamaruddin telah dipilih sebagai Timbalan Presiden IKRAM oleh Dewan Perwakilan Nasional ke-7 (DPN7) bagi Sesi 2014-2018. DPN7 telah bersidang semalam, 20 November 2015.

Pemilihan ini adalah bagi mengisi kekosongan kerana perletakan jawatan Ustaz Hasanuddin Mohd Yunus bagi melibatkan diri secara aktif dalam Parti Amanah Negara (AMANAH). Ustaz Hasanuddin kini adalah Naib Presiden AMANAH.

Pada masa yang sama DPN7 juga telah melantik Ustaz Hj Burhanuddin Lukman sebagai Naib Presiden yang baru bagi mengisi kekosongan yang telah ditinggalkan oleh Hj Zaid Kamaruddin kerana terpilih ke jawatan Timbalan Presiden.

DPN7 juga telah bersetuju untuk mengesahkan perlantikan Prof Dr Hj Arshad Ahmad dan Hj Azman Ali sebagai Ahli Jawatankuasa Pusat IKRAM yang telah dicadangkan oleh Presiden IKRAM.

Perlantikan dua ahli JKP ini dibuat bagi mengisi kekosongan kerana perletakan jawatan Ustaz Hasanuddin dan Prof Dr Ahmad Termizi Ramli.

DPN adalah badan legislatif IKRAM yang terdiri daripada 111 orang yang dipilih mewakili Umum, Wanita, Ulama dan Negeri.

Moga Allah s.w.t. terus memberi kekuatan kepada Jawatankuasa Pusat IKRAM bagi memacu perubahan masyarakat dan negara.

Hj Nahar Md NorSetiausaha Agung Pertubuhan IKRAM Malaysia


Hari Bapa 2022: Pencorak Rumah Tangga Bahagia

Ahad, 19 Jun 2022 adalah sambutan Hari Bapa. Sebagai bapa, kita harus bersyukur atas kurniaan ini. Bapa adalah ketua, pemimpin, pelindung dan pendidik dalam rumah tangga.

Jatuh bangun sesebuah keluarga banyak bergantung kepada bapa. Sebagai nakhoda kepada bahtera keluarga, ia mengemudi bahtera itu dengan bantuan pasangannya dan semua kelasi kapal.

Badai dan ombak yang melanda adalah lumrah bagi mana-mana bahtera. Dengan kekuatan semangat dan ilmu yang mendalam, akan membantu nakhoda dalam mengemudi bahtera.

Sempena Aidiladha yang akan disambut tidak lama lagi, mari kita ambil pengajaran daripada contoh dan suri teladan Nabi Ibrahim a.s.

Nabi Ibrahim a.s. telah memainkan peranan cemerlang sebagai seorang bapa. Nabi Ismail a.s. yang telah dididik dan ditarbiah oleh ibu dan ayahnya telah membesar sebagai seorang anak yang terpuji yang setia melaksanakan perintah Allah SWT.

Nabi Ibrahim a.s. dengan tabah melaksanakan perintah Allah SWT untuk mengorbankan anaknya. Meskipun anaknya telah digantikan dengan seekor kibas, hakikatnya ketika pisaunya telah berada pada leher Ismail a.s., ia bersungguh-sungguh hendak menyembelih anaknya.

Demikianlah kesetiaan dan kesungguhan Ibrahim a.s. dalam melaksanakan perintah Allah SWT.

Sebagai bapa, kita berpeluang mencorakkan keluarga kita. Meskipun ibu, tangan yang menghayun buaian, boleh menggoncang dunia, bapa yang mencari rezeki turut menguatkan tangan yang menghayun buaian itu.

Di sisi ibu yang berjaya, pasti terdapat seorang ayah yang penyayang dan yang membimbing.

Kasih sayang yang disemai oleh bapa dalam keluarga akan mencorakkan suasana dan persekitaran rumah tangga.

Suasana yang disemai oleh seorang bapa memberi impak yang besar kepada perkembangan dan pertumbuhan sesebuah keluarga.

Oleh itu wahai para bapa, ayah, abah, abi dan walid sekalian!

Marilah kita membina rumah tangga kita dengan penuh kasih sayang, daripada hati yang ikhlas dan murni.

Kita berpeluang mencorakkan rumah tangga kita dengan suasana kasih sayang dan kemesraan.

Nahar Md Nor
Ahli Dewan Perwakilan Nasional
Pertubuhan IKRAM Malaysia

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Tarikh lihat anak bulan Syawal 1 Mei

SERI KEMBANGAN – Pejabat Penyimpan Mohor Besar Raja-Raja dalam kenyataan pada Jumaat memaklumkan, Majlis Raja-Raja juga bersetuju bahawa cara menetapkan tarikh Hari Raya Puasa adalah berdasarkan Rukyah dan Hisab.

“Tarikh melihat anak bulan Syawal ditetapkan pada petang Ahad, 1 Mei 2022 bersamaan 29 Ramadan 1443 Hijrah di 29 lokasi terpilih di seluruh negara.”

Tarikh Aidilfitri akan diisytiharkan oleh Penyimpan Mohor Besar Raja-Raja pada malam itu juga melalui radio dan televisyen.

“Sebanyak 29 lokasi dikenal pasti untuk melihat anak bulan Syawal iaitu Pontian Kecil, Johor; Kompleks Falak Al-Khawarizmi Tanjung Bidara, Melaka; Kompleks Baitul Hilal Telok Kemang, Negeri Sembilan; Bukit Melawati, Bukit Jugra, Balai Cerap Selangor Sabak Bernam di Selangor; Pantai Pasir Panjang Manjung di Perak; dan Pusat Falak Sheikh Tahir, Pantai Aceh, Pulau Pinang.”

Lokasi lain yang turut terpilih ialah Kampung Pulau Sayak Kuala Muda, Pemandangan Indah Pulau Langkawi dan Menara Alor Setar di Kedah; Bukit Besar Kuala Terengganu, Bukit Geliga Kemaman, Pulau Perhentian Besut dan Balai Cerap KUSZA di Terengganu.

“Lokasi di Kelantan pula ialah Bukit Peraksi Pasir Puteh; Bukit Kampung Tembeling, Kuala Krai, dan Menara Bangunan SEDC, Kota Bharu.”

Manakala di Sarawak ialah Pusat Falak, Miri, Teluk Bandung, Kuching; dan Tanjung Batu, Bintulu.

Di Sabah ialah di Balai Cerap Al-Biruni, Putatan dan Menara Universiti Malaysia Sabah; Kampus Antarabangsa Labuan; manakala di Pahang ialah Bukit Tanjung Batu Nenasi, Gunung Berincang dan Bukit Pelindung.

Tiga lagi lokasi ialah Menara Kuala Lumpur, Pusat Konvensyen Antarabangsa Putrajaya dan Menara Pandang Masjid Al-Hussain, Kuala Perlis.


Memerdekakan sikap yang terjajah

Ledakan maklumat di media sosial kita sarat dengan pelbagai status sama ada benar, separuh masak atau palsu, ditambah pula dengan elemen sensasi, provokasi atau kontroversi.

Begitu juga dengan sebahagian masyarakat kita yang kurang berhemah apabila dengan mudah dan cepat terus berkongsi sesuatu maklumat yang belum dipastikan kesahihannya atau separuh masak.

Ya, negara kita sudah merdeka daripada penjajahan. Namun, sikap sebahagian kita yang tidak berhemah dalam menapis maklumat, sebenarnya mereka belum menemui kemerdekaan yang hakiki.

Kita dapat lihat apa yang terjadi apabila atlet lontar peluru paralimpik negara yang bertaraf dunia, Muhammad Ziyad Zolkefli yang dibatalkan kemenangannya gara-gara dikatakan lewat memasuki ‘call room’ dalam Sukan Paralimpik Tokyo 2020.

Tanpa selidik, pelbagai kata-kata nista dan kecaman dihamburkan oleh netizen kita kepada media sosial kedutaan dan atlet Ukraine yang memenangi acara itu padahal negara itu hanya melakukan apa yang dibenarkan dalam peraturan sukan.

Ini diburukkan lagi dengan sikap sesetengah tokoh dan pemimpin negara yang mempertikaikan keputusan itu tanpa usul periksa atau mendapatkan dahulu penjelasan pihak penganjur.

Ya, kita sedih dan kecewa dengan apa yang berlaku. Namun, sikap kita yang suka menghukum dan mencari salah penganjur atau atlet lain memberikan imej yang buruk kepada negara Ukraine dan juga antarabangsa.

Walaupun begitu, mahu tidak mahu terpaksalah Ketua Kontinjen (CDM) negara ke Sukan Paralimpik Tokyo 2020, Datuk Seri Megat D Shahriman Zaharuddin memohon maaf kepada Ukraine atas insiden kecaman itu.

Sudah 64 tahun negara kita merdeka, namun sikap sebahagian rakyat dan pemimpin kita masih belum merdeka. Respons negatif berupa cacian, makian, hinaan dan kecaman yang dihamburkan di media sosial memberikan contoh yang tidak wajar kepada generasi kita seterusnya.

Adakah sikap-sikap sebegini yang ingin kita wariskan? Sudah tentu tidak. Justeru, apa sahaja berita yang diterima, pastikanlah dahulu kesahihannya sebelum memberikan respons yang wajar.

Nampak seperti mudah, namun ia sukar. Sebahagian kita amat mudah percaya dengan apa yang diberitakan seterusnya berkongsi dan memberikan respons yang negatif walaupun berita itu belum tentu benar.

Saban hari kita dihidangkan dengan berita yang tidak benar atau separuh masak, menjadikan respons pembaca juga menjadi tidak benar dan separuh masak.

Justeru, menjadi tanggungjawab pihak media, wartawan mahupun penulis dalam menyampaikan berita dan maklumat yang benar kerana ia satu etika yang mesti dilaksanakan.

Namun begitu, menjadi tanggungjawab pembaca pula untuk memastikan kesahihan dan mendapatkan penjelasannya sebelum memberikan komentar dan respons dengan tepat, seimbang dan adil.

Sempena bulan kemerdekaan ini, ayuh merdekakan diri daripada sikap suka menghukum dan memberi respons dengan kata-kata negatif. Lazimkan diri dengan menyemak kesahihan sesuatu berita dan mendapatkan penjelasannya.

Tidak pasti, jangan kongsi. Berkata dan berilah komentar serta respons yang baik. Jika ini pun tidak mampu, diam adalah lebih baik.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Bystander intervention as jihad

As noted by the New York Times in early April, there have been more than 110 reported cases of blatant anti-Asian hate crimes in the United States since March 2020, which ranged from physical and verbal assaults to acts of vandalism.

As both Muslim and Asian, I monitor these global trends while simultaneously trying to reclaim misappropriated terms from my faith culture as a means of countering rampant Islamophobia across the globe.

Anti-Asian hate and Islamophobia emerge from the politics of othering and dehumanization, upon which white supremacy and other systems of oppression are built and proliferate.

With this context in mind, there are lessons from my religious tradition to better understand an individual’s role to counter hate and build peace.

‘Jihad’ is an overused buzzword on Western media platforms, that has been misappropriated, decontextualized and far removed from the essence of its calling.

Beyond some sort of holy war, jihad can be understood as the act of (re)solving conflicts without violence. The term jihad directly translates to ‘struggle’ or ‘striving,’ which is a daily practice of self-accountability and improvement, as well as preservation from the ill (not engaging in a life of vice).

It is to enjoin in what is good and forbid what is bad. The ethics of what is good or bad are up for debate – though most of us would agree that nothing good or just comes out of racism. In the pursuit of enjoining the good and forbidding the bad is how jihad relates to ‘bystander intervention.’

Bystander intervention is a call-to-action for everyone to be responsible and thoughtful, and to intervene and de-escalate a situation when an injustice – or various forms of harassment and/or violence – is happening.

There are a few caveats. It is always good to ask if the person being harassed needs your assistance and, if concerned about your own safety while intervening, try requesting support from others close by.

Hollaback!, a globally oriented platform to end harassment in all its forms, has developed five popular methods of intervening that they call the 5Ds. They are to distract, delegate, document, delay and direct.

To distract is to pull away the attention of the perpetrator from their target, and this can be done in a variety of ways, such as pretending to be lost and asking the target for directions, pretending to know the target and mention to go elsewhere to have a catch-up session, randomly singing a nursery rhyme aloud, or even standing in between the perpetrator and the target in and act of subtle strategic ‘blocking’, to break the visual contact between them.

To delegate is to seek help from people in positions of authority (like teachers, security guards, transit employees, or store supervisors) and other bystanders in asking if they are willing to lend a hand in intervening together.

To document is to video record the incident taking place, only when there are already others who are trying to intervene (if not, use one of the other 4Ds). Be sure to keep a safe distance, and mention the time, date, and location of the recording. Once the situation has de-escalated, ask the target what they would like to do with the clip.

To delay is to check-in with the targeted person upon an incident, and empathize with them for what had happened, and ask what can be done to support them. It is important to let them know that they are not alone.

To direct is to speak up against the perpetrator, often only upon assessing the safety levels of the situation. Let them know what they are doing is unjust/wrong and to leave the target alone, setting a firm boundary in a short and succinct manner. Then, shift focus onto the target to see how they are doing and ask how best to show your care and support.

Essentially, bystander intervention is the act of inserting oneself into a harassment incident by supporting and comforting the targeted person(s), while keeping the harasser/perpetrator at bay.

An excellent example of a successful intervention is the case of Raymond Hing, a 21-year-old Singaporean man who was assaulted in the UK in April. A British YouTuber only known as Sherwin, happened to have been venturing around the area while live-streaming.

He took notice of the unfolding incident and intervened without hesitation. Sherwin rushed to Hing’s side and shouted repeatedly, “Leave him alone!” then proceeded to block the aggressor from getting a hold of Hing.

Sherwin’s actions caused the assailant to flee the scene, and the police were contacted shortly after. Hing’s life was potentially saved, since the aggressor had initially pulled out a knife on him.

The recording of the incident went viral on YouTube and has inspired many to be more proactive, should they find themselves in a similar situation.

Learning about bystander intervention had motivated and resonated with me deeply, particularly reminding me of a hadith, or prophetic teaching in Islam:

“Whosoever of you sees an evil, let him change it with his hand; and if he is not able to do so, then [let him change it] with his tongue; and if he is not able to do so, then with his heart – and that is the weakest of faith.”

The ‘hand’ being action in this hadith is to physically change or undo an injustice (with the prophetic wisdom of approaching situations with nonviolence); the ‘tongue’ being speech, is to call out an injustice as it is, and share reminders for justice and provide advice accordingly; and “heart” being intention, is to take the occurrence (even if you are only a non-intervening bystander witnessing it) as a reminder to not propagate such an injustice further, learning from it, and striving to be better.

Excellence, or “ehsan” is to do all three in harmony. When standing up against an injustice, intention, or ‘niyyah’ is another important element, as the centering should be toward those that are being wronged/oppressed, rather than seeking glory or heroism.

This is reminded through another hadith: “The reward of deeds depends upon the intentions and every person will get the reward according to what he has intended.”

What others ultimately do may be out of our control, yet how we choose to respond is very well within our capacity. There is no conflict nor disconnect between faith practices and daily life.

The act of jihad exists in the everyday: in going to work, furthering our studies, creating a healthy family, and even in bystander-intervention – as within it all we are striving. Striving to improve the quality of life for ourselves and others around us.

As these teachings suggests, contrary to misrepresented depictions in Western media, my religious tradition has much wisdom to offer regarding how to counter hate and build peace.

Adam Arman graduated from Portland State University in December 2019, as an undergrad studying conflict resolution, and writing (poetry). He has recently completed an internship with War Prevention Initiative in the United States of America.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Darurat tidak perlu, rakyat melarat perlu dibantu

Menjunjung kasih Tuanku yang meraikan pandangan Raja-raja Melayu yang lain serta mengutamakan kepentingan rakyat dan negara.

Dalam keadaan ekonomi yang tidak menentu dan pandemik COVID-19 yang masih berleluasa, melaksanakan darurat bukanlah satu keperluan bahkan bakal menambahkan lagi beban terhadap rakyat yang sebahagiannya sudah melarat.

Berikutan ratusan kes COVID-19 setiap hari di Sabah, ada keperluan untuk kerajaan melaksanakan kembali PKP atau PKPD dan menambah bantuan untuk rakyat di negeri itu. NGO-NGO seperti Yayasan Ikram Malaysia (i-Bantu), MyCARE dan IKRAM Health telah dan sedang membantu membekalkan kelengkapan PAPR dan PPE kepada frontliners di sana.

Dalam sektor pekerjaan, dijangka 2.4 juta orang bakal kehilangan kerja dalam masa beberapa bulan lagi. Kerajaan mesti mengambil langkah-langkah yang serius antaranya melanjutkan moratorium untuk semua hingga hujung tahun dan menambah peruntukan Bantuan Prihatin Nasional yang sedia ada bagi meringankan beban ekonomi mereka.

Dalam pada itu, kita juga menjunjung kasih YDPA yang bertitah agar ahli-ahli politik menghentikan politiking dan memfokuskan kepada menangani situasi rakyat yang amat terkesan dengan pandemik COVID-19.

Dalam keadaan kedudukan kerajaan pusat yang tidak stabil, pendekatan collaborative politics (politik kerjasama) perlu diambil kira agar ahli-ahli politik merentas parti-parti politik negara bersatu hati dan berganding bahu dengan kerajaan dalam situasi yang sangat mencabar ini.

Pelaksanaan darurat sangatlah tidak wajar hanya jika hendak menyelamatkan kedudukan kerajaan yang tidak stabil menjelang pembentangan Belanjawan 2021.

Ahli-ahli parlimen sama ada kerajaan atau pembangkang kemungkinan juga akan bersetuju jika Belanjawan 2021 nanti benar-benar memenuhi kehendak dan keperluan rakyat untuk menangani cabaran pandemik COVID-19 dan kemelesetan ekonomi.

Di sinilah letaknya kebijaksanaan kerajaan khususnya Perdana Menteri dan kabinetnya supaya berbincang bersama-sama dengan para pemimpin pembangkang dan mengambil kira pandangan mereka agar Belanjawan 2021 nanti diluluskan sebulat suara di parlimen.

Keberanian Ahli Parlimen Muar, YB Syed Saddiq Syed Abdul Rahman sebagai Menteri Belia dan Sukan dahulu sewajarnya dicontohi.

Kita dapat lihat usaha beliau menyakinkan semua ahli parlimen kerajaan dan pembangkang hingga diluluskan usul secara sebulat suara untuk menurunkan umur pengundi berdaftar kepada 18 tahun di parlimen, sesuatu yang jarang-jarang dilakukan kecuali melibatkan isu Palestin dan kedaulatan negara.

Jika ini tidak berlaku, drama-drama politiking negara akan berterusan dan sudah pasti kestabilan dan kelancaran gerak kerja kerajaan akan terganggu dalam masa yang sama menimbulkan keresahan dalam kalangan rakyat yang tertekan dengan kemelesetan ekonomi kesan COVID-19. Drama-drama politiking ini pula boleh disaksikan saban hari di layar skrin telefon bimbit dan TV kita.

Kita ingin lihat keseriusan langkah-langkah kerajaan dalam menangani dalam situasi ekonomi yang sangat mencabar ini. Pelan jangka panjang perlu dirangka dan dibentang dengan segera untuk memulihkan ekonomi dan membela nasib rakyat jelata.

Bak kata Jeneral Rama dalam animasi Ejen Ali, “Bertindak segera!”